title: Maali se on hunajata

text: Laulun alkuperäinen versio ilmestyi Liikasen omalla sanoituksella ja nimellä "Hunajata" jo vuonna 1982. Hän myös esitti kappaleen yhdessä vuoden 1979 Miss Suomi -kilpailun I perintöprinsessan Tuire Pentikäisen kanssa. Uuden version julkaisi yksipuolisena singlenä Turussa toimiva Ensio Music Selecta-levymerkillään. Lisäksi kappale on mukana kahdella Poko Rekordsin 1990-luvulla julkaisemalla jääkiekkoaiheisella kokoelmalevyllä sekä vuonna 2009 ilmestyneellä "Sydän on sinivalkoinen – sinivalkoista lätkämusaa" -kokoelmalla.


title: Pissaa ja paskaa

text: Pissaa ja paskaa on Terveet Kädet -yhtyeen live-tallenteista koostettu kokoelma-albumi, jonka julkaisi Propaganda Records vuonna 2005. Albumin sisältämä materiaali on äänitetty neljällä eri keikalla Kemissä ja Torniossa vuosina 1982 ja 1983.


title: Pissaa ja paskaa

text: Kappaleet 1–7 on julkaistu aiemmin "Live Kemi 1982" -nimisellä seitsentuumaisella EP:llä vuonna 1990, kappaleet 8–15 julkaistiin Saksassa ja Brasiliassa vuonna 1984 julkaistulla "Black God" -albumilla ja Kappaleet 16–23 ovat peräisin "Nauhat" -nimiseltä C-kasetilta vuodelta 1984.


title: Pissaa ja paskaa

text: Nauhoitettu Kemissä 3.7.1982Nauhoitettu Kemissä Syyskuussa 1983Nauhoitettu Kemissä 29.9.1983Nauhoitettu Torniossa 29.1.1982Kappaleet 1–7 ja 24–34Kappaleet 8–23


title: Iisii

text: "Iisii" on 13. helmikuuta 2013 julkaistu ensimmäinen single suomalaisen rap-artisti Elastisen neljänneltä sooloalbumilta "Joka päivä koko päivä".


title: Iisii

text: Kappaleesta julkaistiin musiikkivideo, jonka ohjasi MVP74 ja jolla nähdään muun muassa rap-artistit Iso H, Andu ja Timo Pieni Huijaus.


title: Vatnsoyrar

text: Vatnsoyrar on kylä Vágarin saaren keskiosassa Färsaarilla. Saariryhmän luoteiskolkassa sijaitseva kylä on Färsaarten ainoa sisämaakylä. Merenrannan sijasta kylä on kehittynyt Färsaarten suurimman järven Sørvágsvatnin (myös nimellä Leitisvatn) pohjukkaan. Vuonna 1921 perustettu kylä kuuluu Vágarin kuntaan, ja asukkaita siellä oli vuonna 2013 yhteensä 53.


title: Vatnsoyrar

text: Toisen maailmansodan aikana Britannian armeija käytti Sørvágsvatn-järveä vesilentokoneiden lentokenttänä. Nykyisin kylässä toimii lapsille ja nuorille suunnattu kristillinen Plymouthin veljien Zarepta-leirikeskus.


title: Vatnsoyrar

text: Oheisessa taulukossa esitetyt Vatnsoyrarin väkiluvut pohjautuvat Färsaarten tilastokeskuksen () tietoihin.


title: Dzūkijan kansallispuisto

text: Dzūkijan kansallispuisto () on alueeltaan suurin Liettuan kansallispuistoista. Tämä pinta-alaltaan 585,19 neliökilometrin suuruinen kansallispuisto sijaitsee maan eteläosassa Alytusin läänin Varėnan kunnallispiirin alueella. Varsinaisen kansallispuiston vieressä sijaitsee tiukemmin suojeltu Čepkeliain luonnonpuisto.


title: Ruskeasuon ratsastushalli

text: Ruskeasuon ratsastushalli eli Olympiamaneesi (tunnetaan myös nimellä "Ruskeasuon liikuntahalli") on Helsingin keskuspuiston laidalla Ruskeasuon kaupunginosassa sijaitseva ratsastus- ja liikuntahalli. Vuonna 1940 valmistuneen rakennuksen on suunnitellut Rakennushallituksen silloinen yliarkkitehti Martti Välikangas.


title: Ruskeasuon ratsastushalli

text: Ruskeasuon ratsastushallin rakennustyöt aloitettiin vuonna 1938, kun Helsinki oli saanut järjestettäväkseen alun perin Tokiossa pidettäväksi aiotut vuoden 1940 kesäolympialaiset. Hallissa ei ollut tarkoitus järjestää varsinaisia kilpailuja, vaan sen piti palvella osallistujien harjoittelutilana ja hevosten vierastallina. Sijoituspaikan ratkaisi läheisen Laakson ratsastusstadionin sijainti. Pinta-alaltaan noin 7 000 m²:n suuruinen ratsastushalli oli valmistuessaan Pohjoismaiden suurin ja sen maneesi oli Euroopan toiseksi suurin. Katsomoissa oli tilaa 4 500:lle hengelle.


title: Ruskeasuon ratsastushalli

text: Toisen maailmansodan syttymisen vuoksi vuoden 1940 olympialaiset peruttiin ja ratsastushalli toimi sodan ajan varastotilana. Vuonna 1946 sen eteläpää muutettiin raitiovaunuvarikoksi ja ratsastajille jäi vain osa hallista. Sama tila on myös nykyään hevosharrastajien käytössä. Vuoden 1952 kesäolympialaisia varten halliin rakennettiin tallit, joihin majoitettiin kisoihin osallistuvia hevosia. Ratsastushallin sisällä ei kilpailtu, mutta kouluratsastus järjestettiin vieressä olevalla kentällä. Myös kenttäratsastuksen maasto-osuuden lähtö tapahtui Ruskeasuon ratsastushallin luota.


title: Ruskeasuon ratsastushalli

text: Vuonna 1962 koko rakennus muutettiin liikuntakäyttöön. Eteläpäähän valmistui käsipallokenttä ja halliin rakennettiin myös toinen kerros. Lisäksi alakertaan saneerattiin nyrkkeily- ja voimailutilat. 1990-luvulla ratsastushallissa suoritettiin peruskorjaus, joka valmistui vuonna 2000.


title: Ruskeasuon ratsastushalli

text: Nykyään ratsastushallin eteläpää on edelleen liikuntakäytössä. Hallissa on palloilu-, nyrkkeily- ja voimailusalit, tilat pöytätennistä verten sekä kahvila ja kokoussali. Lisäksi ulkona on talvisin luistinratana toimiva pallokenttä sekä jousiammuntarata, joiden kanssa ratsastushalli muodostaa Ruskeasuon urheilupuiston. Alueella toimii muun muassa vuonna 1929 perustettu Keskustalli, joka on Suomen vanhin ratsastuskoulu. Myös Helsingin poliisilaitoksen ratsupoliisin tallit ovat Ruskeasuolla. Maneesin ja tallien lisäksi alueella on kaksi ulkona sijaitsevaa ratsastuskenttää ja keskuspuistossa kiertää neljän kilometrin mittainen ratsastuspolku.


title: Ruskeasuon ratsastushalli

text: Vuonna 2009 aloitti toimintansa Pro Olympiamaneesi -liike, jonka tarkoituksena on palauttaa ratsastushalli kokonaan alkuperäiseen käyttöönsä. Hanketta ovat aktiivisesti vieneet eteenpäin muun muassa kouluratsastaja Kyra Kyrklund sekä kansanedustajat Leena Harkimo ja Katri Komi.


title: Ruskeasuon ratsastushalli

text: Ruskeasuon ratsastushalli kuuluu muiden Helsingin olympialaisia varten rakennettujen urheilupaikkojen tavoin Museoviraston inventoimiin Valtakunnallisesti merkittäviin rakennettuihin kulttuuriympäristöihin.


title: Findie – Hikeä, tekoverta ja kyyneliä

text: Findie – Hikeä, tekoverta ja kyyneliä on vuonna 2012 ensi-iltansa saanut Teemu Lindholmin ohjaama dokumenttielokuva.


title: Findie – Hikeä, tekoverta ja kyyneliä

text: Dokumenttielokuva omaehtoisesta suomalaisesta elokuvasta vuonna 2011. Millaista on tehdä leffoja salamavalojen toisella puolella? Ketkä näitä leffoja tekevät ja mitä he ajattelevat tekemisistään? Mikä saa harrastajan tekemään elokuvan ja julkaisemaan sen internetissä? Mikä on findien tulevaisuus?


title: Findie – Hikeä, tekoverta ja kyyneliä

text: Idea dokumenttielokuvaan syntyi Teemu Lindholmin ollessa työharjoittelussa Uneton48-lyhytelokuvakilpailussa. Alun perin ajatuksena oli seurata Uneton48-kilpailun etenemistä sekä käydä kuvaamassa muutamissa muissa elokuvatapahtumissa ja julkaista elokuva elokuussa 2011 Joen yö-tapahtumassa.


title: Findie – Hikeä, tekoverta ja kyyneliä

text: Keväällä 2011 dokumenttielokuvaa kuvattiin Kuva&Kamera -messuilla, Kinos 11 -tapahtumassa, Leffalabra-kokoontumisessa sekä Uneton48-kilpailun aikana. Loppuhuipennukseksi suunnitellun Uneton48-lopputapahtuman kuvaaminen kuitenkin epäonnistui. Vastoinkäymisestä johtuen dokumenttielokuvan tekeminen vietti seuraavat kuukaudet telakalla ja elokuuksi suunniteltu ensi-ilta peruttiin.


title: Findie – Hikeä, tekoverta ja kyyneliä

text: Syyskuussa dokumenttielokuvaa kuvattiin Minun elokuvani -tapahtumassa. Lopulta suurin osa materiaalista taltioitiin marraskuussa, jolloin haastatteluja kuvattiin niin Helsingissä kuin Tampereellakin. Lindholm oli lähdössä tammikuun lopussa ulkomaille ja hän halusi dokumenttielokuvan valmiiksi siihen mennessä. Findie - Hikeä, Tekoverta ja Kyyneliä sai ensi-iltansa Joensuussa 13. päivä ja Helsingissä 19. päivä tammikuuta.


title: Findie – Hikeä, tekoverta ja kyyneliä

text: Findie - Hikeä, Tekoverta ja Kyyneliä julkaistiin ilmaiseksi internetissä Kelaamo-elokuvayhteisössä elokuun 29. päivä. Joensuun ja Helsingin lisäksi elokuvaa on esitetty ainakin Tampereella ja Jyväskylässä.Dokumenttielokuvaan ei sävelletty lainkaan musiikkia. Teemu Lindholm etsi tunnelmaan sopivia kappaleita mm. Mikseri.net-musiikkiportaalista. Elokuvassa kuullaan kappaleita Fudge Floundersilta, North Vibesilta ja Heartblockilta.


title: Pistemääräfunktio

text: Matemaattisessa tilastotieteessä pistemääräfunktioksi kutsutaan uskottavuusfunktion formula_1 logaritmin derivaattaa. Pistemääräfunktio ilmaisee uskottavuusfunktion riippuvuutta parametrista formula_2.


title: Pistemääräfunktio

text: Ratkaisemalla pistemääräfunktion nollakohta voidaan laskea parametrin formula_2 suurimman uskottavuuden estimaatti.


title: Pistemääräfunktio

text: Olkoon otos formula_4 ja sen uskottavuusfunktio formula_1. Tällöin pistemääräfunktio formula_6 voidaan löytää ketjusäännön avulla:


title: Pistemääräfunktio

text:
Pistemääräfunktion formula_6 odotusarvo havainnoilla formula_9, parametrilla formula_2 on nolla. Tämä voidaan havaita kirjoittamalla uskottavuusfunktio formula_11 tiheysfunktiona,
mikäli oletetaan että derivoinnin ja integroinnin järjestys voidaan vaihtaa (katso Leibnizin integraalisääntö), niin integraali voidaan yksinkertaistaa muotoon:


title: Pistemääräfunktio

text: Pistemääräfunktion varianssia kutsutaan Fisher-informaatioksi ja sitä merkitään formula_14. Koska pistemääräfunktion odotusarvo on nolla, voidaan Fisher-informaatio esittää muodossa:


title: Espanjan Grand Prix 2013

text: Espanjan Grand Prix 2013 (virallisesti Formula 1 Gran Premio de España 2013) oli Formula 1 -kauden 2013 viides osakilpailu, joka ajettiin 12. toukokuuta Circuit de Catalunyan moottoriradalla Espanjassa. Kilpailun voitti Ferrarin Fernando Alonso. Toinen oli Lotuksen Kimi Räikkönen ja kolmas Ferrarin Felipe Massa


title: Espanjan Grand Prix 2013

text: Caterhamin kolmoskuljettaja Heikki Kovalainen ajoi perjantain ensimmäisissä vapaissa harjoituksissa Charles Picin tilalla. Marussian Rodolfo González ajoi Max Chiltonin tilalla.


title: Calypso (musiikki)

text: Calypso on musiikkityyli, jonka pohjana on Trinidad ja Tobagon kansanmusiikki. Sillä on juuret länsiafrikkalaisessa perinteessä. Calypson lauluilla on kehuttu itseä ja pilkattu toisia afrikkalaiseen tapaan, mutta ne ovat myös välittäneet uutisia lukutaidottomien ihmisten keskuudessa.Afrikkalaiseen pohjaan yhdistyi laskiaisen laulut, karnevaalikulkueet ja niitä johtavat naamioituneet hahmot. Calypson laulukieli oli aluksi kreoliranska, mutta se vaihtui myöhemmin englantiin.


title: Calypso (musiikki)

text: Tyypillisiä calypson laulua säestäviä soittimia ovat kitara, banjo ja erilaiset lyömäsoittimet.


title: Calypso (musiikki)

text: Calypson katsotaan syntyneen 1700-luvulla, kun länsiafrikkalainen "kaiso"-musiikkityyli yhdistyi Ranskan Antilleilta Trinidadin plantaaseille tuotujen orjien musiikkiperinteeseen. Calypsolaulujen teksti ovat usein kommentoineet yhteiskunnallisia asioita. Brittien siirtomaahallinto pyrki sensuroimaan tekstejä, jolloin calypso-artistit keksivät niihin kiertoilmaisuja, vertauksia ja harhautuksia.


title: Calypso (musiikki)

text: Joitakin calypsolevyjä tehtiin jo 1900-luvun alussa, mutta läpimurron tekivät vuonna 1934 New Yorkiin levyttämään matkustaneet Roaring Lion ja Atilla the Hun. Vuonna 1938 "Time"-lehti julisti Yhdysvaltoja vaivaavan calypso-kuumeen. The Andrews Sistersin versio kappaleesta "Rum and Coca Cola" oli suosittu toisen maailmansodan aikana. Maailmanmaineeseen calypso nousi vuonna 1957 Harry Belafonten Calypso-nimisen levyn myötä, vaikka suuri osa levystä oli muuta musiikkia kuin calypsoa.


title: Calypso (musiikki)

text: Sanan "calypso" alkuperästä on monia tarinoita. Se voi tulla hausan kielen erinomaista tarkoittavasta sanasta, tai ranskan kielen juomingeista tai espanjan trooppisesta laulusta, tai myös karibien kielen trooppista laulua tarkoittavasta sanasta.


title: Calypso (musiikki)

text: 2010-luvun tunnetuimpia calypsoartisteja ovat yli 70-vuotiaat Lord Superior ja Brother Valentino, lapsitähti Aaron Duncan, naispuoliset Karene Asche ja Singing Sandra sekä Trinidad ja Tobagon yliopiston musiikin professorina työskentellyt Chalkdust, oikealta nimeltään Hollis Urban Lester Liverpool.


title: Rebane

text: Rebane on muun muassa seuraavien henkilöiden sukunimi:


title: John Wark

text: John Wark (s. 4. elokuuta 1957) on entinen skotlantilainen jalkapalloilija. Hän pelasi pääasiassa keskikentällä, mutta joskus myös hyökkääjänä.


title: John Wark

text: Wark edusti pääosan urastaan Ipswich Townia ja pelasi myös Liverpoolissa ja Middlesbrough'ssa. Kaudella 1980–1981 hänet valittiin Englannissa. Wark voitti urallaan FA Cupin ja UEFA Cupin Ipswichissä sekä kahdesti Englannin mestaruuden Liverpoolissa.


title: John Wark

text: Skotlannin maajoukkueessa Wark pelasi 29 ottelua ja oli mukana 1982 MM-kisoissa, joissa hän pelasi kolme ottelua tehden kaksi maalia.


title: John Wark

text: Wark esiintyi pelaajauransa aikana elokuvassa "Pako voittoon".


title: Rantasalo

text: Rantasalo on suomalainen sukunimi, joka on muun muassa seuraavilla henkilöillä:


title: Fisher-informaatio

text: Matemaattisessa tilastotieteessä ja informaatioteoriassa Fisher-informaatio voidaan määritellä pistemääräfunktion varianssina, tai havaitun informaation odotusarvona. Bayesilaisessä tilastotieteessä posteriorin asymptoottinen jakauma riippuu Fisher-informaatiosta, eikä priorista. Fisher-informaatiota käytetään Bayesiläisessä tilastotieteessä myös Jeffreysin priorin laskemiseen


title: Fisher-informaatio

text: Fisher-informaatiota merkitään formula_1 ja sen tarkoitus on mitata kuinka paljon informaatiota havaittu aineisto formula_2 sisältää parametrista formula_3. Koska pistemääräfunktion ensimmäinen momentti, eli odotusarvo on nolla niin sen varianssiksi, eli Fisher-informaatioksi, saadaan sen toinen momentti:


title: Fisher-informaatio

text: Mikäli log f(x; θ) on mahdollista derivoida kahdesti, voidaan Fisher-informaatio esittää myös muodossa:


title: Fisher-informaatio

text: Fisher-informaation voidaankin katsoa mittaavaan kaarevuutta suurimman uskottavuuden estimaatin formula_6 lähellä. Itseisarvoltaan pienen Fisher-informaation omaavien uskottavuusfunktioiden kuvaajat ovat tasaisia ja sisältävät vähän informaatiota, kun taas paljon informaatiota sisältävien kuvaajat ovat kaarevampia ja Fisher-informaatio itseisarvoltaan suurempia.


title: Fisher-informaatio

text:
Fisher-informaatio on additiivista. Toisistaan riippumattomien otosten sisältämän informaation määrä on otosten Fisher-informaatioiden summa.
Tyhjentävän tunnusluvun sisältämä Fisher-informaatio on sama kuin otoksen formula_2. Jos formula_9 on tyhjentävä tunnusluku parametrille formula_3, niin silloin
joillekin funktioille g ja h.


title: Fisher-informaatio

text: Olkoon "N" parametria siten, että formula_3 on vektori formula_13 niin Fisher-informaatiomatriisi on matriisi:


title: Fisher-informaatio

text: Fisher-informatiomatriisi on positiivisesti semidefiniitti symmetrinen matriisi. Tietyin oletuksin tämä matriisi voidaan esittää muodossa:


title: Edvard Richter

text: Edvard Gottlieb Richter (10. joulukuuta 1880 Uusikirkko – 23. elokuuta 1956 kesähuvilalla Mikkelin lähellä) oli suomalainen taidehistorioitsija.


title: Edvard Richter

text: Richterin vanhemmat olivat kappalainen Gustaf Edvard Richter (1852–1885) ja Anna Lovisa Streng. Hän pääsi ylioppilaaksi 1898 Helsingin suomalaisesta yhteiskoulusta ja valmistui filosofian kandidaatiksi 1913 ja filosofian maisteriksi 1914. Vuodesta 1904 alkaen Richter oli Helsingin Sanomien johtava taidearvostelija. Hän toimi taidehistorian opettajana Suomen Taideakatemian koulussa 1917–1947 ja Taideteollisessa oppilaitoksessa 1917–1951. 1930-luvulla ilmestyneeseen Isoon Tietosanakirjaan hän toimitti taideartikkelit, ja suomentaessaan C. G. Laurinin "Konsthistorian" hän loi merkittävän määrän suomenkielistä taidesanastoa. Richter oli Suomen Taideakatemian jäsenenä vuodesta 1933, valtion kuvaamataidelautakunnan sihteerinä 1918–1951 ja lautakunnan jäsenenä 1921–1952. Hän sai professorin arvonimen 1950.


title: Edvard Richter

text: Edvard Richter oli naimisissa vuodesta 1919 lääketieteen lisensiaatti Mandi Maria Karnakosken kanssa. Suomalainen koulunjohtaja Sofia Streng oli hänen tätinsä.


title: Carl Fredrik Richter

text: Carl Fredrik Richter (1782–1858) oli suomalainen virkamies, vuodesta 1836 todellinen valtioneuvos. Hän aloitti virkamiehenä Turun hovioikeudessa 1803, senaatin oikeusosaston jäsen hän oli 1820–1822 ja 1831–1834, kansliatoimikunnan päällikkö 1822–1831 ja 1834–1840. Turun hovioikeuden presidentti hän oli vuodesta 1840. Häntä on pidetty 1830-luvun lopulla senaatin vaikutusvaltaisimpana jäsenenä.


title: Kantapiste

text: Kantapiste on geometriassa janan tai suoran leikkauspiste kolmion sivulla tai sen jatkeella. Käsite voidaan laajentaa koskemaan kaikkia monikulmioita ilman, että syntyy väärinkäsityksiä.


title: Kantapiste

text: Ceviaani piirretään kolmion kärjestä kolmion vastaiselle sivulle, johon kantapiste syntyy. Pedaali on jana, joka alkaa kolmion sisäpisteestä ja kohtaa kolmion sivun kantapisteessä. Keskinormaali on suora, joka kohtaa kolmion sivun kohtisuorasti ja sivulle syntyy leikkauspiste. Yleensä kantapisteenä pidetään janan päätepistettä, mutta laajempikin tulkinta on mahdollinen.


title: Major League Baseball -kausi 1914

text: Major League Baseball -kausi 1914 päättyi Boston Bravesin 4-0 voittoon Philadelphia Athleticsista kauden päätteeksi pelatussa World Series -ottelusarjassa. Tämä oli ensimmäinen kerta, kun sarja katkesi suoraan neljässä ottelussa. Chicago Cubsin 4-0 voittoon vuonna 1907 sisältyi avausottelun tasapeli. Perinteisten National Leaguen ja American Leaguen lisäksi myös Federal League pelasi Major League -statuksella, mutta sen voittaja ei osallistunut liigojen välisiin mestaruusotteluihin.


title: Trakain historiallinen kansallispuisto

text: Trakain historiallinen kansallispuisto (), joskus lyhyemmin Trakain kansallispuisto on alueeltaan pienin Liettuan kansallispuistoista. Tämä vuonna 1991 perustettu, pinta-alaltaan 82,00 neliökilometrin suuruinen kansallispuisto sijaitsee Vilnan läänissä lähinnä Trakain kunnallispiirin alueella.


title: Trakain historiallinen kansallispuisto

text: Trakain historiallisen kansallispuiston alueella asuu nykyään noin 14 000 henkeä. Puistoalueen ytimen muodostaa Liettuan suurruhtinaskunnan hallintokeskuksena erityisesti 1400- ja 1500-luvuilla toiminut Trakain kaupunki ja sen Galvė-järvellä sijaitseva Trakain linna. Kansallispuistossa on nähtävää myös seudun muissa kylissä, luonto- ja kulttuurikohteissa. Alueella on esimerkiksi 82 järveä, joista Galvė on suurin (3,61 km). Trakain kaupunki sijaitsee 28 kilometriä Vilnan länsipuolella.


title: Saara Henriksson

text: Saara Henriksson (s. 1981 Helsinki) on suomalainen kirjailija ja toimittaja. Hänen esikoisromaaninsa "Moby Doll" ilmestyi vuonna 2011. Hänen teoksissaan toistuvia teemoja ovat ihmisen luontosuhde ja identiteetti sekä taide kommunikaation välineenä.


title: Saara Henriksson

text: Henriksson on valmistunut Turun yliopistosta valtiotieteiden maisteriksi pääaineenaan poliittinen historia. Hän on toimittanut "Huomenna tuulet voimistuvat" -novelliantologian (Osuuskumma 2013) yhdessä Erkka Leppäsen kanssa sekä päätoimittanut useita "Kosmoskynä"-lehden ja "Ursula"-verkkolehden numeroita vuosina 2010–2012. Henrikssonin puoliso on kirjallisuudentutkija Markku Soikkeli.


title: Saara Henriksson

text: Henriksson osti 2016 yhdessä Markku Soikkelin kanssa verkkolehti Illusionistin oikeudet.


title: Vuorisinikka

text: Vuorisinikka ("Sialia currucoides") on rastaiden heimoon kuuluva varpuslintu.


title: Vuorisinikka

text:
Vuorisinikka on 16-20 cm pitkä ja se painaa 30 grammaa. Koiraalla on sininen pää, selkäpuoli, siivet ja pyrstö ja vaalea vatsapuoli. Talvisin se on himmeämmän ruskeansininen. Naaras on ruskehtavansininen. Siivet ja pyrstö ovat kirkkaammansiniset ja pää ja selkä siniharmaat. Rinta voi olla joskus punertava. Naaraalla on myös valkea silmänympärysrengas.
Vuorisinikkaa tavataan pesivänä Kanadassa ja Yhdysvalloissa. Talvehtivana sitä tavataan myös Meksikossa. Laji on luoteltu elinvoimaiseksi.


title: Vuorisinikka

text: Vuorisinikka elää maatalousalueilla ja metsänreunoilla.


title: Vuorisinikka

text: Vuorisinikka tekee pesänsä puunkoloon tai linnunpönttöön. Naaras rakentaa pesän pääasiassa yksin ja munii 4-8 vaaleansinistä tai valkoista munaa.


title: Vuorisinikka

text: Vuorisinikka käyttää ravinnokseen hyönteisiä ja pieniä hedelmiä.


title: Herne (täsmennyssivu)

text: Herne voi tarkoittaa ainakin seuraavia:


title: Balvenie

text: Balvenie on skotlantilainen single malt -viski. Sen tislaamo sijaitsee Dufftownissa Speysidessa. Balvenien tislaamo rakennettiin vuonna 1892, ja se on yksi William Grantin kolmesta tislaamosta.


title: Balvenie

text: Balvenie jakaa saman tontin Glenfiddichin kanssa. Tislaamot käyttävät samaa mallasta, samaa vettä ja käytännössä samoja menetelmiä niin mäskäyksessä, käyttämisessä kuin tislauksessakin. Silti viskit eroavat selvästi toisistaan. Viskien erot johtuvat tislauskattiloista. Glendiffichin kattilat kuumennetaan hiilillä ja Balvenien kaasulla. Balveniella on edelleen oma lattiamallastamo, vaikka se tuottaakin vain pienen osan tislaamon tarvitsemasta raaka-aineesta.


title: Balvenie

text: Viskin luonteen kannalta tärkein tekijä on tislaamon paksut, lyhytkaulaiset tislauspannut. Niistä saadaan pähkinäistä ja maltaista raakatislettä, taustalle hedelmäisyyttä. Balveniesta voi erottaa muun muassa seuraavia makuja: hedelmät, tammi, mausteet, pähkinät, hunaja, viljat.


title: Hyvä käytäntö -palkinto

text: Sosiaalialan korkeakoulutettujen ammattijärjestö Talentia jakaa vuosittain Hyvä käytäntö -palkinnon sosiaalialan käytännölle tai menetelmälle, joka on ajankohtainen, helposti sovellettava ja sitä on arvioitu. Palkinnon tavoitteena on edistää sosiaalialan ammattikäytäntöjen ja työmenetelmien kehittämistä ja levittämistä. Palkinto jaetaan vuosittain järjestettävillä Sosiaalialan asiantuntijapäivillä. Palkinto on jaettu vuodesta 2007 lähtien.


title: Hyvä käytäntö -palkinto

text: Time Out! Aikalisä! Elämä raiteilleen -yhteistyömallilla tukea nuorille miehille. Helsingin kaupunki.


title: Žemaitijan kansallispuisto

text: Žemaitijan kansallispuisto () on kansallispuisto Liettuan luoteisosassa Telšiain läänissä, erityisesti Plungėn kunnallispiirissä. Tämä pinta-alaltaan 219,03 (217,20) neliökilometrin suuruinen kansallispuisto perustettiin vuonna 1991. Puiston tarkoituksena on alueen metsä- ja järviekosysteemin samoin kuin kulttuuriperinnön suojelu.


title: Žemaitijan kansallispuisto

text: Puiston keskellä sijaitsee runsaan 12 km laajuinen Plateliai-järvi. Alueella asuu noin 3 500 henkeä.


title: Žemaitijan kansallispuisto

text: Puistoalueen nähtävyyksiin kuuluu muun muassa "Kylmän sodan museo" Plungėn kunnallispiirin Plokštinėssä. Alueen ohjussiiloissa säilytettiin kylmän sodan vuosina 1962-1978 muun muassa neljää keskipitkän kantaman ohjusta mallia R-12 Dvina (SS-4).


title: Kummitussimput

text: Kummitussimput (Hoplichthyidae) on simppukaloihin kuuluva heimo. Heimon lajeja tavataan syvistä vesistä Intian valtamerestä ja Tyynestämerestä.


title: Kummitussimput

text: Kummitussimppujen heimoon kuuluu 1 suku ja noin 10 lajia, muun muassa piikkikummitussimppu ("Hoplichthys acanthopleurus"). Heimon kalat ovat ruumiirakenteeltaan pitkulaisia ja litteitä kaloja. Suurin heimon lajeista "H. haswelli" voi kasvaa 43 cm pitkäksi. Tyypillisiä piirteitä heimon kaloille ovat kookas ja litteä pää, 2 selkäevää, joista taaempi on hyvin pitkä, hyvin pitkä peräevä ja suomuton ruumis. Kylkiviivalla on piikkejä. Väriltään kummitussimppulajit ovat tyypillisesti kelaisia, vaaleanpunaisia tai ruskeita ja ruumiissa voi olla epäsäännöllisiä laikkuja.


title: Kummitussimput

text: Kummitussimppulajeja tavataan indopasifiselta merialueelta. Ne elävät lähellä pohjaa niin matalissa kuin syvissäkin vesissä, tyypillisesti noin 10–1 500 metrin syvyydessä. Nuoret kalat liikkuvat aikuisia matalammalla. Kummitussimppujen ravintoa ovat kalat ja äyrisiäset. Kummitussimppujen liha on syötävää, mutta ne eivät ole kaupallisesti merkittäviä kalastuksen kohteita.


title: Ceviaanipiste

text: Ceviaanipiste () on geometriassa kolmioihin liittyvä piste. Kolmion kärjistä niiden vastaisiin sivuihin vedetään janat, joita voidaan Suomessakin kutsua muun nimityksen puuttuessa ceviaaniksi (). Mikäli kaikki kolme ceviaania leikkaavat samassa pisteessä, toteuttavat kantapisteiden jakamat sivujen osat Cevan lauseen. Tällaiset leikkauspisteet voivat kuulua kolmion merkillisiin pisteisiin.


title: Ceviaanipiste

text: Euroopassa muun muassa nimityksiä "cevian" tai "cevienne" käytetään Giovanni Cevan kunniaksi.


title: Ceviaanipiste

text: Oheessa eräitä ceviaanien leikkauspisteitä:


title: Brett Ritchie

text: Brett Ritchie (s. 1. heinäkuuta 1993) on kanadalainen jääkiekkoilija. Hän on Dallas Starsin varaus vuoden draftissa.


title: Brett Ritchie

text: Ritchie pelasi alle 18-vuotiaiden kisoissa vuonna 2011 ja edusti Kanadaa myös alle 20-vuotiaiden kisoissa 2013.


title: Baseballin Suomen Cup 2013

text: Baseballin Suomen Cup 2013 pelattiin Turussa viikonlopputurnauksena 27. – 28. huhtikuuta 2013. Lauantaina kohtasivat Suomisarjan joukkueet ja näiden voittaja pääsi sunnuntaina kamppailemaan SM-sarjalaisten kanssa.


title: Baseballin Suomen Cup 2013

text: Sarja päättyi kolmen joukkueen tasapeliin otteluvoittojen perusteella. Joukkueiden äänestyksen perusteella päädyttiin ratkaisuun jossa turnauksen isäntä Turku Black Sox jatkoi sunnuntain otteluihin.


title: Baseballin Suomen Cup 2013

text: Loppuottelu oli 7 vuoroparin jälkeen tasatilanteessa 4-4. Ottelu ratkesi EuroCup-tyyliseen kotiutuslyönti kilpailuun jossa Expos epäonnistui vuorollaan tuoda juoksuja kotiin, ja Bullets/Puumat lopetti ottelun tasoittavalla vuorollaan tuodulla juoksulla.


title: Baseballin Euroopan-mestaruuskilpailut 2012

text: Baseballin miesten Euroopan-mestaruuskilpailut 2012 käytiin Alankomaissa 7.–16. syyskuuta. Mestaruuden voitti toisen kerran peräkkäin Italia. Kilpailuihin järjestettiin karsintaturnaukset kesällä 2011. Kaikkiaan 12 joukkuetta osallistui lopputurnaukseen.


text: Alkulohkoissa pelatut keskinäiset ottelut laskettiin mukaan loppusarjan taulukkoon.


text:
Euroopan mestari 2012
10. mestaruus


title: Marty Robbins

text: Martin David Robinson (26. syyskuuta 1925 Glendale – 8. joulukuuta 1982), taiteilijanimeltään Marty Robbins, oli yhdysvaltalainen laulaja ja lauluntekijä. Hän levytti monia musiikinlajeja: countryä, westerniä, rockabillyä, havaijilaista musiikkia, calypsoa, poppia ja gospelia. Hänen ominta alaansa olivat country- ja western-musiikki sekä pop-balladit. Hän levytti yhteensä 18 ykköshittiä.


title: Marty Robbins

text: Robinson kasvoi Arizonassa. Hän osallistui toiseen maailmansotaan laivastossa ja oppi siellä soittamaan kitaraa ja pitämään havaijilaisesta musiikista. Siviiliin palattuaan hän teki erilaisia lyhytkestoisia töitä. Hän on kertonut, että halusi pois työelämästä ja etsi keinoa tulla toimeen muulla tavalla. Vuonna 1947 Robinson pääsi Phoenixissä kitaristiksi Frankie Starrin yhtyeeseen, joka soitti paikallisessa baarissa. Myöhemmin hän alkoi myös laulaa Starrin yhtyeessä. Starr opetti hänelle vuorovaikutusta yleisön kanssa. Yhdessä Starrin kanssa hän alkoi esiintyä paikallisradiossa Mesassa. Eräs hänen ystävistään ehdotti nimen muuttamista lyhyempään muotoon Marty Robbins. Hän sai levytyssopimuksen Columbialle vuonna 1951. Vuoden kuluttua hän levytti kappaleen ”I’ll Go On Alone”, joka menestyi hyvin.


title: Marty Robbins

text: Robbins lauloi 1950-luvun loppupuolella muun muassa teinipoppia ja rockabillyä. Albumi "Gunfighter Ballads and Trail Songs" (1959) sisältää tunnetun kappaleen ”El Paso”. Se oli ensimmäinen country–western-kappale, joka voitti Grammy-palkinnon. ”El Paso” nousi sekä pop- että country-listan kärkeen. Vuoden 1970 niin ikään Grammyllä palkittu "My Woman My Woman My Wife" -albumi menestyi myös sekä pop- että country-listoilla.


title: Marty Robbins

text: Vuonna 1972 Robbins vaihtoi levy-yhtiötä. Hän esiintyi elokuvissa ja oli vanhan Grand Ole Opryn viimeinen ja uuden Grand Ole Opryn ensimmäinen esiintyjä. Vuonna 1975 hänet liitettiin Nashville Songwriters International Hall of Fame -kunnialistalle. Vuonna 1982 hänet liitettiin varsinaiseen Country Music Hall of Fame -listaan.


title: Marty Robbins

text: Musiikkiuransa lisäksi Robbins ajoi kilpaa Nascar-sarjassa ja esiintyi useissa elokuvissa ja televisiosarjoissa.


title: Marty Robbins

text: Marty Robbins meni naimisiin Marizona Baldwinin kanssa vuonna 1948. Lapset Ronnie Robbins ja Janet Robbins ovat menestyneet laulajina. Robbins kärsi pitkään sydänvaivoista ja kuoli sydänkohtausta seuranneen leikkauksen jälkeen.


title: Luettelo suomalaisista kannatuslauluista

text: Tämä luettelo sisältää suomalaisille urheiluseuroille ja joukkueille tehtyjä kannatuslauluja.


title: Ceviaanikolmio

text: Ceviaanikolmio on geometrinen käsite. Kolmiosta valitaan piste, jossa kolmion kärjistä alkavien Ceviaanit kohtaavat toisensa. Tämä ceviaanipisteen kautta kulkevat janat määrittävät kolmion sivuilta kantapisteet. Kun kantapisteet yhdistetään, saadan "ceviaanikolmio". Jos kantapisteet sijaitsevat kaikki kolmion sivuilla, luokitellaan ceviaanikolmio sisäkolmioksi.


title: Ceviaanikolmio

text: Kun kolmiosta on muodostettu ceviaanikolmio, voidaan kolmiota pitää ceviaanikolmion anticeviaanikolmiona.


title: Ceviaanikolmio

text: Jos kolmion formula_1 ceviaanien leikkauspisteen trilineaarisia koordinaatteja merkitään x : y : z, ovat ceviaanikolmion formula_2 kärkien eli kantapisteiden trilineaarit A' = 0 : y : z, B' = x : 0 : z ja C' = x : y : 0.


title: Ceviaanikolmio

text: Ceviaanikolmioon ja ceviaanipisteeseen liittyy van Aubelin toinen lause.


title: Ceviaanikolmio

text: Ceviaanikolmioiden muoto riippuu sekä isäntäkolmion muodosta että ceviaanien leikkauspisteen paikasta. Kolmiot voidaan kuitenkin luetteloida käyttäen leikkauspistettä indeksinä.


title: Àngel Rangel

text: Àngel Rangel Zaragoza (s. 28. marraskuuta 1982) on espanjalainen jalkapalloilija, joka pelaa Englannin Valioliigassa pelaavassa Swansea Cityssä. Hän on oikea laitapuolustaja. Rangel on aikaisemmalla urallaan pelannut vuosina 2001–2003 espanjalaisessa Tortosassa, myös espanjalaisessa kakkosdivisioonan Reusissa vuosina 2003–2004, espanjalaisessa niin ikään kakkosdivarissa pelaavassa Gironassa, espanjalaisessa Sant Andreussa, sekä espanjalaisessa Terrassassa ennen siirtymistään nykyiseen seuraansa Swanseahan.


title: World Baseball Classic 2013

text: World Baseball Classic 2013 pelattiin 2.–19. maaliskuuta. Alkulohkoja pelattiin Japanissa, Taiwanissa, Puerto Ricossa ja Yhdysvalloissa. Lopputurnaus pelattiin San Franciscossa Kaliforniassa.


title: World Baseball Classic 2013

text: Päivämäärät paikallista aikaa. Alkulohkot pelattiin "Round robin" -systeemillä eli jokainen joukkue kohtasi kertaalleen muut lohkon joukkueet ja kaksi parasta selviytyi toiselle kierrokselle.


title: World Baseball Classic 2013

text: Pelattiin Fukuokassa, Japanissa.


title: World Baseball Classic 2013

text: Pelattiin Taichungissa, Taiwanissa.


title: World Baseball Classic 2013

text: Pelattiin San Juanissa, Puerto Ricossa.


title: World Baseball Classic 2013

text: Pelattiin Phoenixissa, Arizonassa.


title: World Baseball Classic 2013

text: Toisella kierroksella sarjajärjestelmä vaihtui. Joukkueet putosivat kilpailusta sitä mukaa, kun ne saivat tililleen kaksi tappiota. Kaksi viimeisenä mukana ollutta joukkuetta pelasivat lohkofinaalin ja selviytyivät myös lopputurnaukseen.


title: World Baseball Classic 2013

text: Pelattiin Tokiossa, Japanissa.


title: World Baseball Classic 2013

text: Pelattiin Miamissa, Floridassa.


title: World Baseball Classic 2013

text: Pelattiin San Franciscossa Kaliforniassa.


title: Suomi yleisurheilun sisäratojen maailmanmestaruuskilpailuissa

text: Suomi on osallistunut yleisurheilun sisäratojen maailmanmestaruuskilpailuihin joka kerta lukuun ottamatta vuoden 2012 kisoja.


text: Suomalaiset ovat saavuttaneet kisoista yhden mitalin, joka on Mika Halvarin vuonna 1995 kuulantyönnöstä voittama kultamitali. Kahdeksan parhaan joukkoon suomalaiset ovat sijoittuneet yhteensä 22 kertaa.


title: King Baggot

text:
King Baggot (s. 7.11.1879 St.Louis, Missouri - k. 1948 Los Angeles, Kalifornia, Yhdysvallat) oli amerikkalainen näyttelijä, ohjaaja ja käsikirjoittaja. Baggot on tunnettu mykkäelokuvien supertähtenä. Hän on näytellyt mm. Love's Stratagem (v.1909), Dr. Jekyll and Mr. Hyde (v.1913), The Philadelphia Story (Skandaalihäät, v.1940). Hän keskittyi enemmän ohjaamiseen vanhetessaan. Hän ohjasi muun muassa elokuvan Aavikon kulkuri (v.1925).
501 ELOKUVATÄHTEÄ, Steven Jay Schneider, 2007


title: NHL-kausi 1957–1958

text:
NHL-kausi 1957–1958 oli National Hockey Leaguen historian 41. kausi. Sen aikana kuusi NHL-joukkuetta pelasi kukin 70 runkosarjaottelua. Stanley Cupin voitti
kolmannen kerran peräkkäin Toe Blaken valmentama Montreal Canadiens, joka kukisti finaalisarjassa Boston Bruinsin otteluvoitoin 4–2. Kyseessä oli NHL:n olemassaolon aikana Canadiensin 9. ja seuran koko historian 10. Stanley Cup -mestaruus. NHL-joukkueista ainoastaan Toronto Maple Leafs oli aiemmin onnistunut voittamaan Stanley Cupin kolme kertaa peräkkäin 1940-luvun lopulla.


title: NHL-kausi 1957–1958

text: Runkosarjan piste- ja maalipörssin voiton sekä Art Ross Trophyn vei Montreal Canadiensin Dickie Moore. Hän keräsi 70 ottelussa kaikkiaan 84 tehopistettä, joista 36 oli maaleja ja 48 syöttöpisteitä. Pudotuspelien pistepörssin ykkönen oli Boston Bruinsia edustanut Fleming MacKell. MacKell teki 12 pudotuspeliottelussa 19 tehopistettä, joista 5 oli maaleja ja 14 maaliin johtaneita syöttöjä.


title: NHL-kausi 1957–1958

text: Hart Trophy myönnettiin Detroit Red Wingsin Gordie Howelle. Parhaalle puolustajalle jaettavan Norris-palkinnon vei puolestaan Montreal Canadiensia edustanut Doug Harvey. Parhaan tulokkaan Calder Memorial Trophyn sai Toronto Maple Leafsin Frank Mahovlich.


title: NHL-kausi 1957–1958

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1957–1958

text:
"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"

"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Harmaasiipirastas

text: Harmaasiipirastas ("Turdus boulboul") on rastaiden heimoon kuuluva varpuslintu.


title: Harmaasiipirastas

text: Harmaasiipirastasta esiintyy Himalajan alueelta Kaakkois-Aasian pohjoisosiin ulottuvalla alueella. Lajin kokonaispopulaatiota ei ole arvioitu, mutta sitä on kuvattu paikallisesti yleiseksi lähes koko esiintymisalueellaan. Kiinassa ja Pohjois-Laosissa ja -Vietnamissa sen on kuitenkin kuvattu olevan harvinainen. Laji on kuitenkin luokiteltu elinvoimaiseksi.


title: Aim and Ignite

text: Aim and Ignite on yhdysvaltalaisen Fun-yhtyeen 25. elokuuta 2009 julkaistu esikoisalbumi. Maaliskuussa 2012 albumia oli myyty 75 000 kappaletta, ja se ylsi parhaimmillaan Billboard 200 -listan sijalle 71.


title: Aim and Ignite

text: Albumin ensimmäinen single, ”At Least I'm Not as Sad (As I Used to Be)” julkaistiin ilmaiseksi yhtyeen Myspace-sivulla 6. huhtikuuta 2009.


title: Aim and Ignite

text: Albumi sai positiivisia arvosteluita. AbsolutePunk.net -sivuston Drew Beringer kehui albumia sanoen sen olevan "miltä pop-albumin 'tulisi' kuulostaa" ja "vuoden 2009 olennaisin pop-albumi." Allmusic nimitti albumia "progressiiviseksi, mutta parhaimmalla mahdollisella tavalla" ja ihaili Ruessin sanoituksia. Dave de Sylvia Sputnikmusicista kirjoitti, että ""Aim and Ignite" ei ole kaikkein johdonmukaisin pop-albumi," mutta hän lopulta kiitti "erinomaisesti miksatun ja järjestetyn albumin muusikoita, jotka selvästi ymmärtävät popmusiikin rajat ja mahdollisuudet". PopMattersin Estella Hung oli vähemmän vakuuttunut albumista. Hän kehui kappaleita "Be Calm" ja "The Gambler", mutta kritisoi albumin ensimmäisten kappaleiden sanoituksia ja tuotantoa. Popdosen Ken Shane kutsui albumia "mielenkiintoiseksi ja epätavalliseksi kuunnella."


title: Queensrÿche (albumi)

text: Queensrÿche on yhdysvaltalaisen Queensrÿche-yhtyeen studioalbumi vuodelta 2013 ja yhtyeen ensimmäinen albumi laulaja Todd La Torren kanssa. Se julkaistiin Century Media -levymerkillä Euroopassa 24. ja Pohjois-Amerikassa 25. kesäkuuta 2013.


title: Queensrÿche (albumi)

text: Albumi ilmestyi kesken kiistan yhtyeen nimestä. Muut alkuperäisjäsenet Eddie Jackson, Scott Rockenfield ja Michael Wilton erottivat alkuperäislaulaja Geoff Taten Queensrÿchesta kesäkuussa 2012 ja jatkoivat yhtyeen toimintaa silloisen kitaristinsa Parker Lundgrenin ja uuden laulajan, muun muassa Crimson Glorysta tunnetun Todd La Torren kanssa. Välirikon osapuolet käräjöivät sittemmin yhtyeen immateriaalioikeuksista, ja molemmat saivat luvan käyttää nimeä varsinaiseen oikeuskäsittelyyn asti. Tate kokosi yhtyeestä oman versionsa, joka julkaisi "Frequency Unknown" -albumin huhtikuussa 2013. Kiista sovittiin lopulta huhtikuussa 2014 oikeussalin ulkopuolella, ja Queensrÿche-nimi jäi Jacksonille, Rockenfieldille ja Wiltonille.


title: Queensrÿche (albumi)

text: "Queensrÿchen" tuotti, äänitti ja miksasi myös yhtyeen menestysalbumeilla "" (1988), "Empire" (1990) ja "Promised Land" (1994) työskennellyt Jimbo Barton.


title: Queensrÿche (albumi)

text: Albumia myytiin julkaisuviikollaan Yhdysvalloissa 13 500 kappaletta, ja se sijoittui "Billboardin" albumilistalla 23:nneksi.Albumin erikoispainos sisältää kolme bonuskappaletta, jotka äänitettiin livenä Snoqualmiessa Washingtonissa 27. lokakuuta 2012.


title: Juha Javanainen

text: Juha Javanainen (s. 11. kesäkuuta 1956 Tampere) on suomalainen kirjailija. Hän on valmistunut Tampereen yliopistosta historian ja yhteiskuntaopin opettajaksi. Javanainen opettaa nykyisin nimenomaan historiaa ja yhteiskuntaoppia Tampereella Takahuhdin koulussa. Javanainen on julkaissut kirjailijanurallaan 15 kirjaa, jotka käsittelevät historiaa ja etenkin Messukylän historiaa.


title: Ringbom

text: Ringbom on muun muassa seuraavien henkilöiden sukunimi:Nimen entisiä haltijoita:


title: Aivovuoto (yhtye)

text: Aivovuoto on vuonna 2012 perustettu helsinkiläinen hip hop -yhtye, jonka muodostavat MC Jodarok sekä tuottajakaksikko K.V.N & Lobo.


title: Aivovuoto (yhtye)

text: Aivovuoto julkaisi ensimmäisen kokopitkän "Aivovuoto" -nimisen albuminsa Monsp Recordsin kautta 26. huhtikuuta 2013. Albumi nousi parhaimmillaan Suomen virallisen albumilistan 15. sijalle. Albumin kappaleesta "Raaka keikka kolme" julkaistiin musiikkivideo helmikuussa 2013, ja kappaleesta "Nyt on hyvä" saman vuoden huhtikuussa.


title: Aivovuoto (yhtye)

text: Syksyllä 2013 julkaistiin Aivovuodon kuuden minuutin pituinen lyhytelokuva "Moukarimies". Se esitettiin ensimmäisen kerran verkossa Rumban sivustolla 15. syyskuuta 2013. Elokuvan taustalla soi yhtyeen saman niminen kappale, sen esikoisalbumiltaan.


title: Aivovuoto (yhtye)

text: Aivovuodon toinen julkaisu "Vihaa karkkia EP" julkaistiin 15. marraskuuta 2013. EP julkaistiin 500 kappaleen vinyylipainoksena ja 200 kappaleen kasettipainoksena. EP:n kappaleesta "OK" julkaistiin musiikkivideo lokakuussa 2013, ja kappaleesta "V.U.O.H.I." saman vuoden marraskuussa. Joulukuussa 2013 julkaistiin vielä musiikkivideo kappaleesta "Iso kuoppa". Albumista julkaistiin myös CD-versio 13. kesäkuuta 2014.


title: Aivovuoto (yhtye)

text: 2. kesäkuuta 2017 Aivovuoto julkaisi toisen kokopitkän albuminsa nimeltään "Dötöx." Levy julkaistiin CD, LP, C-kasetti sekä digi formaatissa. Katin tavara-verkkokauppa myi levyä myös "Dödstil-"lehdellä tai fanipaidalla varustettuna. Yhtyeen toinen tuottaja Visa Mäkinen kommentoi albumissa olevan kyse siitä, "et ottaa niskasta kiinni itteensä ja priorisoi asioita." Rumba arvioi levyn 9,0/10,0 pistein. Albumin "Odotin että" sinkusta on julkaistu myös musiikkivideo. Yhtye toteutti kappaleen poikkeuksellisessa järjestyksessä; ensin he kuvasivat videomateriaalin, sitten vasta tuottivat siihen kappaleen.


title: Rislakki

text: Rislakki viittaa seuraaviin henkilöihin:


title: Fabián Espíndola

text: Fabián Espíndola (s. 4. toukokuuta 1985 Merlo, San Luis, Argentiina) on argentiinalainen jalkapalloilija, joka edustaa Yhdysvaltain pääsarjassa pelaavaa D.C. Unitedia. Pelipaikaltaan hän on hyökkääjä.


title: Fabián Espíndola

text: Espíndola aloitti uransa vuonna 2005 argentiinalaisessa Boca Juniorsissa, jossa hän pelasi kuusi ottelua ja teki yhden maalin. Hän oli mukana voittamassa vuoden 2005 Copa Sudamericanaa. Vuonna 2006 hän siirtyi Talleresiin, jonka jälkeen hän pelasi ecuadorilaisissa Aucasissa ja Deportivo Quitossa ennen siirtymistään Yhdysvaltoihin Real Salt Laken riveihin.


title: Fabián Espíndola

text: Espíndola siirtyi Real Salt Lakeen 17. elokuuta 2007. Hän pelasi siellä kaudet 2007 ja 2008 pelaten 24 ottelua ja tehden seitsemän maalia. Hän siirtyi venezuelalaiseen Deportivo Anzoáteguihin, jossa pelasi viisi ottelua ja teki kolme maalia. Sen jälkeen hän palasi Real Salt Lakeen, jossa pelasi neljä kautta ja 101 ottelua. Niissä hän teki 28 maalia ja syötti 15. Espíndola siirtyi 3. joulukuuta 2012 New York Red Bullsiin yhdessä Jámison Olaven kanssa. Joulukuussa 2013 Espíndola siirtyi washingtonilaiseen D.C. Unitediin.


title: NHL-kausi 1956–1957

text:
NHL-kausi 1956–1957 oli National Hockey Leaguen historian 40. kausi. Sen aikana kuusi NHL-joukkuetta pelasi kukin 70 runkosarjaottelua. Stanley Cupin voitti
toisen kerran peräkkäin Toe Blaken valmentama Montreal Canadiens, joka kukisti finaalisarjassa Boston Bruinsin otteluvoitoin 4–1. Kyseessä oli NHL:n olemassaolon aikana Canadiensin kahdeksas ja seuran koko historian yhdeksäs Stanley Cup -mestaruus.


title: NHL-kausi 1956–1957

text: Runkosarjan piste- ja maalipörssin, Art Ross Trophyn sekä Hart Trophyn voitti Detroit Red Wingsia edustanut Gordie Howe. Howe keräsi 70 ottelussa kaikkiaan 89 tehopistettä, joista 44 oli maaleja ja 45 syöttöpisteitä. Pudotuspelien pistepörssin ykkönen oli Montreal Canadiensin Bernie Geoffrion. Hän teki 10 pudotuspeliottelussa yhteensä 18 tehopistettä, joista 11 oli maaleja ja 7 maaliin johtaneita syöttöjä.


title: NHL-kausi 1956–1957

text: Parhaalle puolustajalle annettava Norris-palkinto myönnettiin kolmannen kerran peräkkäin Canadiensissa pelanneelle Doug Harveylle. Parhaan tulokkaan Calder Memorial Trophyn puolestaan sai Boston Bruinsin Larry Regan.


title: NHL-kausi 1956–1957

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1956–1957

text:
"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"

"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Campagna di Roma

text: Campagna di Roma, "Rooman Kampanja", it. "campagna romana" tai "Campagna", on Rooman ympäristössä oleva kumpuileva mäkimaa, joka yltää Civitavecchiasta Pontisiin soihin. Joskus nimi viittaa pelkästään via Appian molemmilla puolilla olevaan puuttomaan tasankoon. Alueella on runsaasti roomalaisia hautamuistomerkkejä ja vesijohtojen (akvedukti) jäännöksiä.


title: Campagna di Roma

text: Antiikin Rooman aikaan siellä oli kukoistavia yhdyskuntia, ja se oli suosittua kesänviettoaluetta, mutta se autioitui keisariajan lopulta alkaen. Vasta 1800-luvulla sitä alettiin jälleen asuttaa, ja asuttaminen vietiin loppuun 1930-luvulla.


title: Jääkiekon Suomensarja 1973–1974

text: Jääkiekon Suomensarja pelattiin kaudella 1973-1974 kolmessa kahdeksan joukkueen maantieteellisesti jaetussa lohkossa. Lohkoissa pelattiin kaksinkertainen sarja. Lohkojen kaksi parasta pelasivat kaksinkertaisen SM-karsintasarjan, jonka voittaja nousi suoraan SM-sarjaan ja toiseksi sijoittunut eteni karsimaan SM-sarjapaikasta SM-sarjan toikseksi viimeistä joukkuetta vastaan.


title: Jääkiekon Suomensarja 1973–1974

text: Suomensarja pelattiin viimeistä kertaa kaudella 1973-1974. Seuraavana kautena muodostettiin toiseksi korkeimmasta sarjatasosta kahdeksan joukkueen I-divisioona, johon selviytyivät karsintasarjaan selviytyneet joukkueet ja SM-sarjasta pudonneet joukkueet. Kahdesta muusta paikasta pelattiin I-divisioonan karsintasarja lohkojen kolmanneksi sijoittuneiden kesken. Karsinnan viimeiseksi jäänyt, ja kunkin lohkon sijoille 4.-8. sijoittuneet joukkueet pelasivat seuraavalla kaudella maakuntasarjan paikalle perustetussa II-divisioonassa.


title: Jääkiekon Suomensarja 1973–1974

text: Lohkojen kaksi parasta SM-karsintasarjaan. Kolmanneksi sijoittuneet I-divisioonan karsintasarjaan. Sijoille 4.-8. sijoittuneet II-divisioonaan seuraavalle kaudelle.


title: Jääkiekon Suomensarja 1973–1974

text: SaiPa nousi SM-sarjaan, josta putosi Karhu-Kissat. Sport karsintaan SM-sarjan yhdeksänneksi sijoittunutta vastaan.


title: Jääkiekon Suomensarja 1973–1974

text: Lukko säilyi SM-sarjassa.


title: Jääkiekon Suomensarja 1973–1974

text: Uusintaottelu


title: Jääkiekon Suomensarja 1973–1974

text: PiTa ja SaPKo I-divisioonaan seuraavalle kaudelle. JyP II-divisioonaan.


title: The Classical Conspiracy

text: The Classical Conspiracy on alankomaalaisen sinfonista metallia soittavan Epica-yhtyeen vuonna 2009 ilmestynyt kaksilevyinen livealbumi. Albumi äänitettiin Miskolcissa Unkarissa 14. kesäkuuta 2008, ja Nuclear Blast julkaisi sen seuraavana vuonna 5. toukokuuta. Albumilla Epica esittää omien kappaleittensa lisäksi cover-versioita taidemusiikin ja elokuvamusiikin kappaleista.


title: The Classical Conspiracy

text: Albumilla Epica esiintyi Zsolt Regosin johtaman 40-henkisen orkesterin ja 30-henkisen kuoron kanssa, jotka koostuivat unkarilaisista muusikoista.


title: The Classical Conspiracy

text: Albumi oli Epican ensimmäinen, jossa yhtyeen varsinaisena rumpalina oli Ariën van Weesenbeek, ja viimeinen, jossa kitaristina oli Ad Sluijter.


title: Suomen joukkue Kanada-cupissa 1981

text: Suomen jääkiekkomaajoukkue vuoden 1981 Kanada-cupissa, jossa Suomi jäi alkusarjaan.


title: Quebec Magnetic

text: Quebec Magnetic on Metallican livekonsertti-videoalbumi. Videoalbumi kuvattiin Colisée Pepsi -areenalla Quebec Cityssä Kanadassa 31. lokakuuta ja 1. marraskuuta 2009 Metallican "World Magnetic" kiertueella. Se julkaistiin 11. joulukuuta 2012 ja se on ensimmäinen julkaisu, jonka Metallica julkaisi oman levy-yhtiönsä Blackened Recordingsin kautta.


title: Quebec Magnetic

text: Albumi julkistettiin 20. syyskuuta 2012. Fanit saivat äänestää internetissä kumpi kahdesta esityksestä päätyisi albumille kokonaan ja loput kappaleet päätyisivät extra-materiaaliksi. 22. lokakuuta albumin kappalelista, julkaisupäivä ja kansitaide julkaistiin. 33 sekunnin "teaser"-traileri albumista julkaistiin 19 marraskuuta.


title: Quebec Magnetic

text: Videoalbumia myytiin noin 14 000 kappaletta ensimmäisen viikon aikana julkaisusta ja se sijoittui toiselle sijalle "Billboard" Top Music Videos -listalla.


title: Quebec Magnetic

text: Albumi sisältää kappaleita molemmista konserteista. Kappaleet jotka eivät olleet settilistalla ovat extra-materiaalina.


title: Major League Baseball -kausi 1991

text: Major League Baseball -kausi 1991 oli baseballin Major Leaguen kausi, joka alkoi 8. huhtikuuta 1991. Se päättyi Minnesota Twinsin voittoon Atlanta Bravesistä.


title: Rosen

text: Rosen, Rosén tai von Rosen on muun muassa seuraavien henkilöiden sukunimi:


title: Some Nights

text: Some Nights on yhdysvaltalaisen Fun-yhtyeen 21. helmikuuta 2012 julkaistu toinen studioalbumi. Euroopassa albumi julkaistiin toukokuussa 2012.


title: Some Nights

text: 7. marraskuuta 2011 yhtye ilmoitti heidän tulevan albumin olevan nimeltään "Some Nights". Albumin ensimmäistä singleä, ”We Are Young” (mukana Janelle Monáe), on sittemmin käytetty useissa medioissa, mukaan lukien televisiosarjat Glee, Gossip Girl ja 90210.


title: Some Nights

text: 13. helmikuuta 2012 yhtye julkaisi "Some Nights" -albumin streamin verkossa. Albumi julkaistiin 21. helmikuuta 2012 Fueled by Ramen -levy-yhtiön kautta.


title: Some Nights

text: 7. maaliskuuta 2012 ”We Are Young” saavutti "Billboard" Hot 100 -listan ykkössijan. Yhtyeestä tuli ensimmäinen monijäseninen rock-yhtye, joka debytoi "Billboard" Hot 100-listan ykkössijalla vuoden 2001 ja 2002 vaihteen Nickelbackin ja ”How You Remind Me” -singlen. 11. huhtikuuta 2012 "Billboard" ilmoitti ”We Are Young” -kappaleen tehneen myös digitaalisen myynnin historiaa.


title: Some Nights

text: Albumin nimeä kantava toinen single, ”Some Nights”, julkaistiin kesäkuussa 2012. Kolmantena singlenä julkaistiin kappale ”Carry On” marraskuussa. Helmikuussa 2013 albumilta julkaistiin neljäs single, nimeltään ”Why Am I the One”.


title: Some Nights

text: Helmikuussa 2013 kappale ”We Are Young” palkittiin vuoden 2012 parhaana kappaleena Grammy-gaalassa.


title: Sitko

text: Sitko on leipävehnän proteiinia eli gluteenia, jota saadaan leipävehnän taikinasta sitkonpesulla. Sitko on rakenteeltaan elastista massaa, joka erottuu vehnätaikinasta mekaanisella vesipesulla.


title: Sitko

text: Sitkopitoisuutta käytetään laatumittarina esimerkiksi myllyjen sisäisessä vehnän ja jauhon laadunvalvonnassa, mutta sitä ei pidetä viljakaupassa hinnoittelutekijänä. Taikinan sitko muodostaa vesipesun jälkeen venyvän ja taipuisan kalvoston, joka pidättää hiivan tuottamaa hiilidioksidia.


title: Sitko

text: Sitkon löytäjä oli italialainen kemisti, Bolognan yliopiston professori Jacopo Bartolomeo Beccari (25. heinäkuuta 1682 Bologna, Italia – 18. tammikuuta 1766 Bologna, Italia), joka kuvaili ensimmäisenä sitkoproteiinin pesua vehnätaikinasta. Hän sai veden avulla eroteltua liimamaisen massan tärkkelysmäisestä massasta.


title: Sitko

text: Liimamaista massaa hän kutsui "glutinofum"iksi ja tärkkelysmäistä massaa "amylaceum"iksi.


title: Sitko

text:
Beccari esitteli havaintojaan vuonna 1728 Bolognan akatemiassa ja kirjoitti aiheesta latinaksi vuonna 1745 valmistuneessa kirjassaan "De frumento".
Kirja käännettiin myöhemmin italiaksi vuonna 1766.


title: Parikkalan Urheilijat

text: Parikkalan Urheilijat (PaU) on vuonna 1914 perustettu urheiluseura Etelä-Karjalassa. Seura järjestää ohjattua liikuntaa ja koulutusta sekä valmennusta ja kilpailutoimintaa useissa eri lajeissa. Seuran tavoitteena on kehittää myönteistä suhtautumista liikuntaan ja ohjata etenkin nuoria terveiden elämäntapojen pariin.


title: Parikkalan Urheilijat

text: Parikkalan Urheilijoilla on omat aktiiviset jaostonsa yleisurheiluun, hiihtoon, soutuun, salibandyyn, voimailuun ja lentopalloon. Yleisurheilussa seura kuuluu Suomen Urheiluliiton seuraluokittelun 1. luokkaan.


title: Parikkalan Urheilijat

text: Seuran puheenjohtajana toimii Jussi Tuunanen. Olympiahopeaa 1976 voittanut keihäänheittäjä Hannu Siitonen edusti urallaan Parikkalan Urheilijoita.


title: Uni ja isänmurha

text: Uni ja isänmurha: Kuusi esseetä taiteesta on Love Kirjojen julkaisema kokoelma Sigmund Freudin kirjoituksia. Kokoelma julkaistiin vuonna 1995. Kirjoitukset on suomentanut Mirja Rutanen, ja esipuheen on kirjoittanut Mikael Enckell.


title: Uni ja isänmurha

text: Kirja sisältää kuusi kirjoitusta, joissa Freud tarkastelee kirjallisuutta ja kuvataidetta:Teos avaa Freudin suhdetta kirjallisuuteen tai kuvataiteisiin. Hänen katsotaan yhdistellen liian suorasukaisesti taiteilijan lapsuudenkokemuksia tämän tuotantoon. Taideteosten pienistä yksityiskohdista tehdään suuria päätelmiä ja yleistyksiä. Toisaalta Freudin kaunopuheinen tyyli on miellyttänyt taiteen tutkijoita, jolloin myös hänen tulkintansa ovat usein saaneet hyväksyntää.


title: Tapauskertomukset

text: Tapauskertomukset on vuonna 2006 suomennettu kokoelma Sigmund Freudin psykoanalyyttisia tapauskertomuksia. Kirjoitukset on suomentanut Seppo Hyrkäs.


title: Tapauskertomukset

text: Valikoima sisältää kuusi Freudin tunnettua potilastapausta:


title: Tapauskertomukset

text: Kirjassa on myös Elias Lenneksen laatimat saatesanat sekä suomentajan laatima sanasto.


title: Georges Mandel

text: Georges Mandel (5. kesäkuuta 1885 – 7. heinäkuuta 1944) oli ranskalainen lehtimies, poliitikko ja vastarintaliikkeen johtaja.


title: Georges Mandel

text: Georges Mandel, alkuperäiseltä nimeltään Louis George Rothschild, syntyi Chatoun kunnassa Pariisin länsipuolella juutalaisen räätälin perheeseen. Hänen isänsä oli muuttanut alueelle Alsacesta vuonna 1871, jolloin Alsace oli liitetty Saksan keisarikuntaan. Mandel aloitti lehtimiehen työt Émile Zolan ja Georges Clemenceaun perustamassa sosialistisessa "L’Aurore"-sanomalehdessä, joka oli puolustanut syyttömänä tuomittua Alfred Dreyfusia 1890-luvulla.


title: Georges Mandel

text: Sisäministerinä ollessaan Clemenceau nosti Mandelin mukaan politiikkaan. Mandelista tuli näkyvä fasismin ja natsismin vastustaja, ja 1930-luvulla hänellä oli Ranskassa samantapainen rooli kuin Winston Churchillillä Englannissa. Hän kannatti sotilaallista liittoutumista Neuvostoliiton kanssa ja vastusti Münchenin sopimusta sekä pääministeri Pierre Lavalin suunnitelmaa Etiopian jakamiseksi.


title: Georges Mandel

text: Vuosina 1928–1940 Mandel kuului ”tasavaltalaisten riippumattomien” puolueeseen ("Indépendants républicains"), joka oli konservatiivinen ryhmä ja talouspoliittiselta linjaltaan oikeistolainen.


title: Georges Mandel

text: Saksan hyökättyä Puolaan syyskuussa 1939 Mandel vaati hyökkäyssodan aloittamista Saksaa vastaan. Osa Ranskan oikeistosta syytti häntä sodanlietsojaksi ja juutalaisten etujen ajajaksi. Toukokuussa 1940 Mandel nimitettiin sisäministeriksi Paul Reynaudin hallitukseen. Hän vastusti aselepoa Saksan kanssa kesäkuussa, ja kieltäytyi brittien tarjouksesta nousta samaan lentokoneeseen, jolla Charles de Gaulle pakeni maasta.


title: Georges Mandel

text: Mandel yritti taivutella presidentti Albert Lebrunia ja muita poliitikkoja matkustamaan Ranskan Pohjois-Afrikkaan ja jatkamaan taistelua sieltä käsin. Mandel lähti Marokkoon höyrylaiva "Massilialla" 21. kesäkuuta 25 muun henkilön kanssa, joukossa enimmäkseen sosialisteja, juutalaisia ja radikaalipuolueen jäseniä.


title: Georges Mandel

text: Mandel pidätettiin Marokossa 8. elokuuta 1941 Vichyn hallituksen pääministeri Pierre Lavalin määräyksestä, ja luovutettiin Ranskaan tuomittavaksi. Churchill piti Mandelia ”ensimmäisenä vastarintataistelijana” ja yritti järjestää tämän vapaaksi. Hänen mielestään Mandel olisi ollut de Gaullea sopivampi johtamaan Vapaan Ranskan joukkoja.


title: Georges Mandel

text: Marraskuussa 1942 Vichyn hallitus luovutti Mandelin Gestapolle, joka siirsi hänet Buchenwaldiin. Heinäkuussa 1944 hänet vietiin takaisin Pariisiin, ja 7. heinäkuuta Vichyn hallituksen miliisit teloittivat hänet Fontainebleaun metsässä. Georges Mandel on haudattu Passyn hautausmaalle.


title: Georges Mandel

text: Suomen Kuvalehti julkaisi jatkosodan aikana Ilmari Turjan päätoimittajakaudella Georges Mandelia herjaavan antisemitistisen artikkelin otsikolla "”Eräs Jerobeam Rotschild, josta tuli Georges Mandel”".


title: NuGet

text: NuGet on Microsoftin kehitysympäristöön tehty pakettienhallintaohjelma. Se toimii .NET-kehitysympäristön kanssa. NuGetin hallintaohjelman avulla voi luoda ja käyttää ohjelmapaketteja. NuGet galleria (nuget.org) on keskitetty varasto, jonne pakettien luojat tallentavat NuGetin kautta käytettävät paketit.


title: NuGet

text: NuGet tunnettiin aiemmin nimellä NuPack; lisäosan nimi vaihdettiin synonyymiongelmien välttämiseksi, koska samoihin aikoihin oli kehitetty NUPACK-ohjelmisto. NuGet on kehitetty Visual Studion lisäosaksi ja se nivoutuu myös SharpDevelop-kehitysympäristöön. NuGet on myös osana C#-koodin kehitysvälinettä, LINQPadia. NuGetin toimintoja voi käyttää komentorivin kautta ja sen toiminnan voi automatisoida skriptien avulla. NuGet tukee C++:lla kirjoitettuja paketteja.


title: LINQPad

text: LINQPad on ilmainen kehitystyökalu Microsoft .NET-ympäristöön. Se auttaa luomaan SQL kyselyitä SQL tietokantoihin ja muihin tietoa jakavia rajapintoja vasten, esimekiksi Oraclen Data (OData) tai WCF-palveluja. LINQPadin ydinajatus on muodostaa kyselyt käyttäen LINQ-syntaksia. LINQPad tukee seuraavia LINQ:n murteita:Sillä voi kirjoittaa kyselyt myös SQL-muodssa.


title: LINQPad

text: Kyselyiden kirjoittamisen lisäksi LINQPadilla voi kirjoittaa C#-koodia, ilman että sitä tarvitsee kääntää. Käytännössä voi ottaa jonkun ohjelman metodin sisällön ja ajaa sen kautta suoraan LINQ-kyselyn. Metodi saa sisältää muuttujia, listoja ym. Tämän avulla LINQPad laajenee testipenkiksi, jonka avulla voi nopeasti tehdä prototyyppejä ajettavasta koodista.


title: LINQPad

text: LINQPad mittaa kyselyn ajamiseen käytetyn ajan ja näyttää SQL-lauseen, joka muodostui LINQ-kyselystä. Näiden ominaisuuksien takia LINQ-padin avulla on helppoa tehdä nopeita ja tehokkaita kyselyitä.


title: Natriumklooriasetaatti

text: Natriumklooriasetaatti (CHClONa) on kloorietikkahapon natriumsuola. Yhdistettä käytetään orgaanisessa synteesissä valmistettaessa muita tuotteita.


title: Natriumklooriasetaatti

text: Natriumklooriasetaatti on huoneenlämpötilassa kiteistä väritöntä tai valkoista ainetta. Se liukenee hyvin veteen neutraaliksi liuokseksi, mutta vain huonosti orgaanisiin liuottimiin. Vesiliuoksessa se hydrolysoituu hitaasti natriumkloridiksi ja glykolihapoksi. Hydrolyysinopeus riippuu lämpötilasta ja pH:sta.


title: Natriumklooriasetaatti

text: Natriumklooriasetaattia valmistetaan joko panos- tai jatkuvatoimisella prosessilla neutraloimalla kloorietikkahappoa joko natriumhydroksidilla tai natriumkarbonaatilla.


title: Natriumklooriasetaatti

text: Natriumklooriasetaatin käyttökohteet ovat pitkälti samoja kuin kloorietikkahapon. Siitä valmistetaan muun muassa karboksimetyyliselluloosaa, pinta-aktiivisia aineita ja lääkkeitä.


title: Slint

text: Slint oli amerikkalainen rock-yhtye, joka perustettiin Louisvillessä, Kentuckyssa vuonna 1986. Yhtye on julkaissut kaksi studioalbumia ja yhden EP:n. Yhtye hajosi toisen albuminsa "Spiderland" äänitysten, jälkeen vuonna 1990. Yhtye teki comebackin vuosina 2005 ja 2007 soittaen useita keikkoja, mutta ei kuitenkaan julkaissut mitään uutta materiaalia.


title: Strugi-Krasnyje

text: Strugi-Krasnyje () on kaupunkimainen taajama, kaupunkikunta ja Strugi-Krasnyjen piirin hallinnollinen keskus Pihkovan alueella Venäjällä. Se sijaitsee Pietarin ja Pihkovan välisen rautatien varrella 87 kilometriä Pihkovasta koilliseen. Kunnassa on 8 400 asukasta (vuonna 2010).


title: Strugi-Krasnyje

text: Strugi-Krasnyjen kunnan pinta-ala on 460,62 neliökilometriä. Se rajoittuu idässä Strugi-Krasnyjen piirin Hredinon, etelässä Tsapelkan ja Novoseljen sekä lännessä Marjinon kuntiin ja pohjoisessa Pihkovan alueen Pljussan piiriin. Pinta-alasta suuri osa on sotilasaluetta.


title: Strugi-Krasnyje

text: Seudulla virtaavat Pljussa ja sen sivujoet Omuga, Kureika ja Kureja. Suurimmat järvet ovat Pestšanoje ja Tšornoje. Hyötykaivannaisiin kuuluvat turve, hiekka ja sora. Kunnan alueella sijaitsee Nikolajevskin rauhoitusalue.


title: Strugi-Krasnyje

text: Keskustaajaman lisäksi kuntaan kuuluu kaksi paikkakuntaa: Orlova Gora ja Vladimirski Lager. Jälkimmäinen on suljettu varuskuntataajama, jossa on noin 2 800 asukasta.


title: Strugi-Krasnyje

text: Seudulla sijainneet kylät, Belaja ja Strugi, mainitaan Novgorodin Šelonin viidenneksen verokirjassa vuonna 1498. Pietarin ja Varsovan väliselle rautatielle perustettiin vuonna 1856 Belajan asema, joka vuonna 1905 sai nimen Strugi-Belaja. Venäjän kansalaissodan aikana vuonna 1919 nimi muutettiin Strugi-Krasnyjeksi. Asemataajama sai kaupunkimaisen taajaman statuksen vuonna 1958.


title: Strugi-Krasnyje

text: Pietarin ja Pihkovan välisellä rautatiellä on Strugi-Krasnyjen ja Vladimirski Lagerin asemat. Kunnan itä- ja kaakkoisrajalla 15 kilometrin päässä Strugi-Krasnyjesta kulkee Pietarin, Pihkovan ja Valko-Venäjän rajan välinen M20-valtatie. Taajamasta on paikallisjunayhteydet Pihkovaan, Lugaan ja Pietariin sekä linja-autoyhteydet Pihkovaan ja Novgorodiin. Rautatieasemalla pysähtyy myös kaukojunia.


title: Strugi-Krasnyje

text: Strugi-Krasnyjessa toimii puunhankintaa ja -jalostusta harjoittavia pienyrityksiä sekä hiekkaa tuottava yritys. Neuvostoaikaiset tiilitehdas, meijeri ja leipomo ovat lopettaneet toimintansa. Maataloutta edustaa joukko yksityisviljelijöitä ja asukkaiden palstaviljelmiä.


title: Strugi-Krasnyje

text: Keskustaajaman palveluihin kuuluvat lastentarha, keskikoulu, lasten luomistyön keskus, musiikkikoulu, kulttuuritalo, kirjasto, piirisairaala poliklinikkoineen, sosiaalipalvelukeskus, posti, pankki, joukko kauppoja ja ravitsemuspalveluja. Eräitä palveluja on myös Vladimirski Lagerissa.


title: Strugi-Krasnyje

text: Strugi-Krasnyjen kulttuuriperintökohteisiin kuuluu vuonna 1905 rakennettu Jumalan ilmestymisen kirkko sekä kolme Venäjän kansalaissodan ja toisen maailmansodan muistomerkkiä. Taajamassa toimii kotiseutumuseo. Matkailupalveluja ei ole.


title: Major League Baseball -kausi 1980

text: Major League Baseball -kausi 1980 oli baseballin Major Leaguen kausi, joka alkoi 9. huhtikuuta 1980. Kauden päätteeksi Philadelphia Phillies voitti ensimmäisen mestaruutensa. All-Star-ottelu pelattiin Dodger Stadiumilla Los Angelesissa 8. heinäkuuta. National League voitti kamppailun 4–2 ja ottelun arvokkaimmaksi pelaajaksi valittiin Cincinnati Redsin Ken Griffey.


title: Markus Holgersson

text: Sven Markus Holgersson (s. 12. huhtikuuta 1985 Landskrona, Ruotsi) on ruotsalainen jalkapalloilija, joka edustaa Yhdysvaltain pääsarjassa pelaavaa New York Red Bullsia ja Ruotsin jalkapallomaajoukkuetta. Hän on pelipaikaltaan puolustaja.


title: Markus Holgersson

text: Pelattuaan neljä vuotta Helsingborgs IF:n farmijoukkueessa, hän palasi joukkueen edustusjoukkueeseen vuonna 2009. Kaudella 2011 hän voitti seurassa ensimmäistä kertaa Ruotsin historiassa triplan voittaen Ruotsin supercupin, pääsarjan sekä Ruotsin cupin. 2. tammikuuta 2012 hän ei enää uusinut sopimusta seuran kanssa.


title: Markus Holgersson

text: 3. tammikuuta 2012 New York Red Bullsin päävalmentaja Hans Backe ilmoitti että Holgersson siirtyy seuraan. 12. tammikuuta siirto varmistettiin seuran sivuilla. Ensimmäisellä kaudella hän pelasi 31 peliä ja teki kolme maalia.


title: Markus Holgersson

text: Onnistuneen kauden 2011 jälkeen hänet kutsuttiin maajoukkueeseen 18.- ja 23. tammikuuta 2012 pelattaviin ystävyysotteluihin Bahrainia ja Qataria vastaan, ja Qataria vastaan hän pelasi ensimmäisen maaottelunsa 5-0-voitossa


title: Ultratop 50

text: Ultratop 50 -nimisiä musiikkilistoja on kaksi:


title: Paul McGrath

text: Paul McGrath (s. 4. joulukuuta 1959) on entinen irlantilainen jalkapalloilija. Hänen pelipaikkansa oli puolustaja.


title: Paul McGrath

text: McGrath edusti pääosan urastaan Manchester Unitedia ja Aston Villaa. Lisäksi hän pelasi St Patrick's Athleticissa, Derby Countyssa ja Sheffield Unitedissa. McGrath voitti Manchester Unitedissa FA Cupin 1985 ja Aston Villassa liigacupin 1994. Hänet valittiin Englannissa 1993.


title: Paul McGrath

text: Irlannin maajoukkueessa McGrath pelasi 83 ottelua ja oli mukana 1990 ja 1994 MM-kisoissa sekä 1988 EM-kisoissa.


title: Paul McGrath

text: McGrathista on kirjoitettu omaelämäkerta "Back from the Brink", joka palkittiin Irlannin vuoden urheilukirjana.


title: Jámison Olave

text: Jámison Olave (s. 21. huhtikuuta 1981 Medellín, Kolumbia) on kolumbialainen jalkapalloilija, joka edustaa Yhdysvaltain pääsarjassa pelaavaa New York Red Bullsia ja on pelipaikaltaan puolustaja.


title: Jámison Olave

text: Pelattuaan useissa seuroissa kotimaassaan Kolumbiassa, hän tammikuussa 2008 yhden kauden lainalle Yhdysvaltalaiseen Real Salt Lakeen osto-optiolla. Lainalla hän pelasi 23 ottelua joissa teki kaksi maalia. 24. marraskuuta 2008 Real Salt Lake hankki hänet itselleen sopimuksella joka pitäisi hänet kauden 2012 loppuun asti. Viidellä kaudellaan seurassa hän pelasi 120 ottelua ja teki 10 maalia. Häntä on pidetty yhtenä Major League Soccerin parhaimmista puolustajista: hän oli kausien 2010 ja 2011 Major League Soccer MLS All-Star pelien aloituskokoonpanoissa ja hän voitti kauden 2010 parhaan puolustajan palkinnon.


title: Jámison Olave

text: 3. joulukuuta 2012 hän siirtyi yhdessä Fabián Espíndolan kanssa New York Red Bullsiin.


title: Oskari Routala

text: Frans Oskari Routala, vuoteen 1909 "Rosenqvist" (1880–1937) oli suomalainen kemisti. Hän väitteli vuonna 1909. Hän oli Tullihallituksen kemian laboratorion johtaja 1912–1917 ja 1924–1928. Sitten Teknillisen korkeakoulun orgaanisen, erityisesti puun kemian teknologian professori vuodesta 1928. Suomen Kemistilehden päätoimittaja hän oli vuodesta 1928. Hänen tutkimuksensa käsittelivät aiheita analyyttisen, orgaanisen ja puukemian alalta.


title: Uhkapelimerkki

text: Uhkapelimerkki on kirjailija Reijo Mäen kirjoittama rikosromaani vuodelta 2007. Se on Vares-kirjasarjan kahdeksastoista osa.


title: Uhkapelimerkki

text: Jussi Vares kohtaa pankkiautomaatilla naisen, jonka nimi on Sole Sulavesi. Pian Vares ja Sole rakastuvat. Muutaman viikon seurustelun jälkeen Sole katoaa ja hänen ruumiinsa löytyy Ruissalossa sijaitsevasta lintutornista. Solen veli Timo Petterson palkkaa Jussin tutkimaan Solen murhaa. Vares ryhtyy murhan lisäksi tutkimaan kaverinsa Janne Ruuhion antamia ilmiantokirjeitä.


title: Uhkapelimerkki

text: Turun Sanomien Kimmo Rantasen mukaan lukijan ärsytyskynnystä ei toistuvasti kokeilla uskontoa ja maahanmuuttoa koskevilla kärjekkäillä heitoilla ja huonoa huumoriakin on vähemmän. Vareksen olutmerkki on vaihtunut porilaisesta Karhusta Laitilan Kukkoon ja tuotteen nimi mainitaan niin moneen kertaan, että elokuvassa se vaikuttaisi sponsoroinnilta. Helsingin Sanomien Pertti Avola toteaa Mäen jo ajat sitten saavuttaneen tasalaatuisuuden, joka ei petä jos ei yllätä.


title: Uhkapelimerkki

text: Uhkapelimerkki oli ilmestymisvuonnaan kolmanneksi myydyin kotimainen kaunokirja ja sitä myytiin 63 400 kappaletta.


title: Uhkapelimerkki

text: Kirjaan perustuva elokuva "Vares – Uhkapelimerkki" sai ensi-iltansa vuonna 2012. Lauri Törhösen ohjaamassa elokuvassa Jussi Vareksen roolin esittää Antti Reini.


title: Deutsche Seemannsmission

text: Deutsche Seemannsmission on vuonna 1854 toimintansa aloittanut saksalainen kristillistä merimieslähetystä tekevä järjestö.


title: Deutsche Seemannsmission

text: Deutsche Seemannsmissioninilla on nykyään merimieskirkkoja 17 saksalaisessa kaupungissa sekä Saksan ulkopuolella 20 paikkakunnalla. Pohjoismaiden ainoa toimipiste on Porin Mäntyluodossa, jossa järjestöllä on ollut oma merimieskirkko vuodesta 1962 lähtien.


title: Karsinnat Baseballin Euroopan-mestaruuskilpailuihin 2012

text: Karsintaturnaukset vuoden 2012 baseballin miesten Euroopan-mestaruuskilpailuun järjestettiin 25.−30. heinäkuuta 2011 viidellä eri Euroopan paikkakunnalla. Neljässä lohkossa pelattiin yksinkertainen sarja, jonka kaksi parasta kohtasi "paras kolmesta" finaalisarjassa, kuitenkin siten, että runkosarjan keskinäinen ottelu laskettiin ensimmäiseksi loppuotteluksi. Venäjän lohkossa, johon osallistui vain kolme joukkuetta, pelattiin kaksinkertainen sarja.


title: Gergonnen piste

text: Gergonnen piste on geometriassa eräs kolmion merkillinen piste, joka ja se on luetteloitu "Kimberlingin pisteiden luetteloon" tunnuksella formula_1 Kun kolmion sisään piirretään suurin ympyrä (sisäympyrä), mikä sinne mahtuu, sivuaa se kolmion sivuja sen sisäpuolelta. Kun sivuamispisteet, joita kutsutaan myös kantapisteiksi, yhdistetään ceviaaneilla sivujen vastaisiin kärkiin, leikkaavat nämä toisensa pisteessä, jota kutsutaan "Gergonnen pisteeksi".


title: Gergonnen piste

text: Pisteen trilineaariset koordinaatit


title: Gergonnen piste

text:
Pisteen barysentriset koordinaatit ovat
missä formula_5 on kolmion piirin pituuden puolikas.Cevan lauseella on helppo todistaa, että sisäympyrän sivuamispisteisiin päättyvät ceviaanit leikkaavat toisensa yhteisessä "Gergonnen pisteessä". Merkitään kolmion formula_10 sisäympyrän sivuamispisteitä vastaisen kärjen kirjaimilla formula_11. Samaa kärkeä käyttävät suunnatut janat formula_12, koska ne ovat sisäympyrän tangentteja. Samoin on muidenkin kärjistä lähtevät janat formula_13 ja formula_14. Silloin Cevan lausetta seuraten
Cevan lauseen mukaan janat formula_16, formula_17 ja formula_18 ovat konkurrentit.


title: Lahdenkylä

text: Lahdenkylä on kylä Punkaharjun pitäjässä, itäisessä Savonlinnassa. Tarkemmin Lahdenkylä sijaitsee neljä kilometriä valtatie 14:ltä Moinsalmen kylän suuntaan.


title: Toronto Blueshirts

text: Toronto Blueshirts oli entinen National Hockey Association -joukkue, joka nimensä mukaisesti pelasi Torontossa. Seura voitti elinaikanaan yhden Stanley Cupin vuonna 1914. Joukkue oli NHA-liigan lopettaneen skandaalin keskiössä ja oli virallisesti ainoa joukkue, joka ei jatkanut NHA-liigasta muovautuneeseen National Hockey Leagueen.


title: Toronto Blueshirts

text: Käytännössä joukkue otettiin pois sen silloisen omistajan Eddie Livingstonen hallinnasta vuonna 1917 ja joukkue jatkoi NHL:ssä voittaen Stanley Cupin samalla kaudella. Joukkueen väliaikaiselle omistajaportaalle, Toronto Arena Companylle annettiin pysyvä toimilupa kaudelle 1918-19 ja tästä joukkueesta lopulta vuosien saatossa syntyi Toronto Maple Leafs -jääkiekkoseura.


title: Toronto Blueshirts

text: NHA perustettiin vuonna 1909 ja Toronton kaupunki haluttiin liigaan saman tien mukaan. Kaupungissa ei kuitenkaan ollut tarpeeksi suurta jääkiekkohallia ammattilaisjoukkueen tarpeisiin, joten Toronto joutui odottamaan joukkuettaan muutaman vuoden. Lopulta, kaudelle 1911-12 Torontolle myönnettiin kahden NHA-joukkueen lisenssit, kun kaupunkiin suunnitteilla ollut Arena Gardens -jääkiekkohallin olisi pitänyt valmistua. Toronton joukkueille, Tecumseheille tai Blueshirtseille ei ollut suunniteltu kotiotteluita ennen vuoden 1912 tammikuuta, jolloin areenan piti alun perin valmistua, mutta kauan ennen tätä huomattiin, ettei areena ehtisi valmistua ajoissa, joten Toronton joukkueiden kausi peruttiin. Näin NHA-kausi 1911-12 päätettiin pelata läpi neljän joukkueen voimin.


title: Toronto Blueshirts

text: 25.12.1912 Toronto Blueshirts pelasi ensimmäisen ottelunsa 4 000 maksaneen katsojan silmien alla. Ensimmäisellä kaudellaan Blueshirts suoriutui kelvollisesti, voittaen yhdeksän 20 ottelustaan ja sijoittuen kolmanneksi. Joukkueen parhaana maalintekijänä suoriutui Frank Nighbor, joka takoi kauden aikana 25 maalia. Puolustuksen kapellimestarina toimi Harry Cameron, joka oli pioneeritapaus hyökkäävänä puolustajana.


title: Toronto Blueshirts

text: Frank Nighbor siirtyi kaudelle 1913-14 kilpailevaan PCHA-liigaan, mutta johtavan maalintekijän putoaminen kokoonpanosta ei hidastanut Blueshirtsiä. Kauden päätyttyä joukkue oli tasoissa Montreal Canadiensin kanssa ja Stanley Cupin ja NHA-liigan voitto ratkaistiin kahden ottelun yhteismaalituloksella. Ensimmäisen ottelun torontolaiset hävisivät 2-0 Montrealissa, mutta Toronton osaottelussa sinipaidat jyräsivät Canadiensin maalein 6-0 ja näin Stanley Cup jäi Torontoon yhteistuloksella 6-2. Kauden päätyttyä PCHA-liigan voittanut Victoria Aristocrats haastoi Toronto Blueshirtsin ottelusarjaan Stanley Cupista, mutta kolmeen voittoon pelattu sarja päättyi kolmessa ottelussa Blueshirtsin voittoon.


title: Toronto Blueshirts

text: Stanley Cup-voittajajoukkue alisuoriutui kaudella 1914-15 pahasti ja lopulta kausi päättyi Blueshirtsin neljänteen sijaan rekordilla 8-12. Joukkueen paras maalintekijä oli Cully Wilson 22 maalilla ja puolustuksen kivijalkana hääri edelleen Harry Cameron.


title: Toronto Blueshirts

text: Kauden päätyttyä Eddie Livingstone sai hankittua Blueshirtsin omistukseensa, mikä aiheutti liigan muiden joukkueiden kesken närää, sillä Livingstone oli vain vähän aiemmin ostanut Toronton toisen NHA-joukkueen, Shamrocksin, ensimmäiseen maailmansotaan lähteneeltä Larry Robinsonilta. Kahden joukkueen omistaminen samaan aikaan aiheutti erinäisiä moraalisia ongelmia, joihin Livingstone sittemmin vastasi vähintäänkin luovasti.


title: Toronto Blueshirts

text: Samaan aikaan PCHA-liiga oli saanut selville NHA:n suunnitelmista hankkia PCHA:n ykköstähden, Frederik ‘Cyclone’ Taylorin. PCHA:n johto raivostui ja perusti uuden joukkueen Seattleen, minkä se sitten täytti pelaajilla jotka se oli NHA:sta hankkinut. Blueshirts menetti operaatiossa kaksi parasta maalintekijäänsä, koko puolustuskaartin ja luottomaalivahti Hap Holmesin. Harry Cameron oli ainoa alkuperäinen Blueshirt, joka joukkueeseen jäi. PCHA:n ryöstöretken seurauksena Livingstone päätti yhdistää Shamrocksin ja Blueshirtsin ja jatkaa toimintaa vain Blueshirtsin joukkueella.


title: Toronto Blueshirts

text: Kausi 1915-16 oli kaikesta tästä huolimatta pettymys Blueshirtsille. Vaikka joukkueen hyökkäys toimi ja tuotti joukkueelle maaleja liukuhihnalta, ongelmat puolustuspään pelissä jättivät Blueshirtsin kauden päätteeksi viimeiselle sijalle rekordilla 9-14-1.


title: Toronto Blueshirts

text: Blueshirts aloitti kauden 1916-17 keskinkertaisesti. Kauden puolivälissä se oli voittanut puolet otteluistaan. Livingstonen businesstavat kuitenkin ärsyttivät muita NHA-omistajia, sillä taloudellisia epäselvyyksiä oli Blueshirtsin kanssa jatkuvasti. Livingstonella huhuttiin olevan jopa oma rikollisjenginsä, joka olisi käynyt uhkailemassa kilpailevia seuroja.


title: Toronto Blueshirts

text: Tunteet kuumenivat erityisesti Livingstonen päässä, kun NHA:han lisättiin kauden alussa uusi torontolaisseura, Toronto 228th Battalion, joka kuitenkin joutui lopettamaan kauden 1916-17 kesken saatuaan käskyn Kanadan armeijalta lähteä ensimmäiseen maailmansotaan. Kun ilmoitus tuli NHA:n johtoportaalle, liigan omistajat päättivät pitää kokouksen, mihin ei Eddie Livingstonea kutsuttu.


title: Toronto Blueshirts

text: Kokouksessa haluttiin saada liigan joukkuemäärä taas parilliseksi ja Livingstonen savustamiseksi ulos liigasta päätettiin Blueshirts hyllyttää liigasta kokonaan. Kausi 1916-17 jatkettiin puolestavälistä eteenpäin neljän joukkueen sarjana, ilman Torontoa.


title: Toronto Blueshirts

text: Livingstone haastoi muun liigan oikeuteen ja vaatien korvauksia. Tähän NHA:n johto vastasi ilmoittamalla, ettei kautta 1917-18 pelattaisi lainkaan. Pari viikkoa myöhemmin ilmoitettiin uuden liigan perustamisesta, jonka alaisuuteen kaikki muut NHA-joukkueet ilmoittivat siirtyvänsä, paitsi Toronto Blueshirts. Näin Eddie Livingstone oli jäänyt yksinään pelaamaan omaa liigaansa, johon olisi osallistumassa kokonaiset yksi joukkue, Toronto Blueshirts.


title: Toronto Blueshirts

text: Uuden National Hockey Leaguen joukkueet halusivat kuitenkin jatkaa kiekkotoimintaa Toronton alueella ja Quebec Bulldogsin yllättävä päätös jättää kausi väliin pakotti liigan perustamaan Torontoon väliaikaisen joukkueen, jonka omistajina toimisi Arena Gardens. Blueshirtsin pelaajille ei jäänyt vaihtoehtoja, kun kaupungin ainoa paikka pelata ammattilaiskiekkoa oli Arena Gardens, eikä areenan johdolla ollut mitään intressejä vuokrata areenaansa Livingstonen joukkueelle.


title: Toronto Blueshirts

text: Toronton kiekkofanien silmissä juuri mikään ei ollut muuttunut. Media kutsui joukkuetta edelleen nimellä Blueshirts ja joukkue jopa voitti Stanley Cupin toistamiseen kaudella 1917-18 PCHA-mestari Vancouver Millionaresia vastaan. Stanley Cupin mestaruuskaiverrus tosin jätettiin tyhjäksi, sillä joukkueella ei ollut virallista nimeä. 1947 tyhjälle paikalle kuitenkin kaiverrettiin nimi Toronto Arenas.


title: Toronto Blueshirts

text: NHL:n silmissä kaudella 1918 Torontossa toimi kaksi ammattilaisseuraa, joista toinen oli Livingstonen omistama Blueshirts ja toinen oli taas NHL:n sisällä toiminut joukkue. Näin NHL vältti Livingstonen oikeustoimet, sillä NHL:n sisällä toiminut torontolaisjoukkue oli oma entiteettinsä, eikä NHL:n säännöt kieltäneet joukkueiden pelaajia pelaamasta muissa, liigan ulkopuolisissa joukkueissa.


title: Toronto Blueshirts

text: Vuonna 1919 oli selvää, ettei NHA:ta enää uudelleenperustettaisi. Oikeudenkäynnit Livingstonen kanssa kuitenkin ajoivat Arena Gardensin taustayrityksen konkurssiin. Tällöin joukkue myytiin joukkueen managerina toimineen Charlie Querrien johtamalle sijoittajaporukalle, jolloin joukkue sai uuden nimen, St. Patricks. Tämä seura sittemmin muuttui Toronto Maple Leafsiksi kauden 1926-27 puolivälissä.


title: Toronto Blueshirts

text: Tätä linkkiä NHA-joukkue Toronto Blueshirtsiin Maple Leafs ei kuitenkaan virallisesti tunnusta, toisin kuin esimerkiksi molemmissa liigoissa toiminut Montreal Canadiens. Maple Leafs tunnustaa olevansa perua tästä “väliaikaisesta” joukkueesta, joka perustettiin varta vasten NHL:ää varten.


title: Toronto Blueshirts

text:
http://www.sportsecyclopedia.com/nhl/tornha/blueshirts.html
http://en.wikipedia.org/wiki/Toronto_Blueshirts


title: Rudenschöld

text: Rudenschöld, alunp. "Rudeen" on seuraavien henkilöiden nimi:


title: Rudenschöld

text: Tämän jälkeläisiä ovat:


title: Turku Black Sox

text: Turku Black Sox on turkulainen baseball-seura, joka pelaa baseballin Suomi-sarjassa. Black Soxien kotikenttänä toimii Turun lyseon kenttä Turun Runosmäessä.


title: Käsitelainoppi

text: Käsitelainoppi on oikeudellinen ajatussuuntaus, joka nousi esiin 1800-luvun Saksassa oikeuspositivismin lähtökohdista.


title: Käsitelainoppi

text: Käsitelainoppineet pyrkivät luomaan kaikenkattavia käsitejärjestelmiä, käsitepyramideja, jossa ylemmän ja konkreettisemman tason käsitteet, periaatteet ja säännöt muodostaisivat hierarkkisen ja loogisen järjestelmän. Opin ideologian mukaan oikeusongelmat voitaisiin ratkaista sijoittamalla ne oikealle paikalleen järjestelmään. Suuntaus erotti oikeuden yhteiskunnalliset vaikutukset täysin sen sisällöstä.


title: Käsitelainoppi

text: Käsitelainopin vaikutus Suomen ja muiden Pohjoismaiden oikeustieteeseen oli erittäin suuri 1800-luvun lopulla.


title: Oulun Eteläisen instituutti

text: Oulun Eteläisen instituutti on Oulun yliopiston alueyksikkö, joka organisoi yliopistollista koulutusta, tutkimusta ja kehittämistoimintaa Oulun Eteläisen alueella. Se on osa Oulun Eteläisen korkeakoulukeskusta. Oulun Eteläinen on Pohjois-Pohjanmaan eteläosan seutukuntien yhteistyöverkosto, joka kattaa Haapaveden-Siikalatvan, Nivala-Haapajärven, Ylivieskan ja Raahen seutukunnat.


title: Oulun Eteläisen instituutti

text: Oulun Eteläisessä herättiin 1990-luvun lopulla siihen, että alueella on paljon erilaisia tutkimus- ja koulutushankkeita, joita haluttiin yhdistää saman sateenvarjon alle. Asiaa selvittämään perustettiin yhteistyöryhmä, joka esitti yliopistoyksikön perustamista. Oulun yliopiston hallitus teki vuonna 2000 periaatepäätöksen siitä, että Oulun Eteläisen instituutti voidaan aloittaa kokeiluhankkeena. Samaan aikaan Kerttu Saalasti -säätiö perustettiin instituutin taustaorganisaatioksi. Vuonna 2004 instituutin toiminta vakinaistettiin ja siitä lähtien se on toiminut Oulun yliopiston alueyksikkönä. Oulun Eteläisen instituutin johtajana toimi heinäkuun 2014 loppuun asti Eelis Kokko. Elokuun 2014 alusta alkaen johtajana on Ville Isoherranen.


title: Oulun Eteläisen instituutti

text: Oulun Eteläisen instituutti tekee tutkimus- ja kehitystyötä näissä ryhmissä ja hankkeissa:


title: Oulun Eteläisen instituutti

text:
Maanalaisen fysiikan tutkimusryhmän CUPP:in laboratorio sijaitsee Pyhäsalmi Mine Oy:n kaivoksessa Pyhäjärvellä. Laboratoriossa on laajan kansainvälisen yhteistyöverkoston kanssa toteutettu useita tieteellisiä kokeita vuodesta 2001 alkaen.
Oulun ja Jyväskylän yliopistojen, Venäjän tiedeakatemian ja Århusin yliopiston yhteistyöllä laboratorioon rakennetaan parhaillaan EMMA-koetta. Lisäksi tutkimusryhmä osallistuu LAGUNA-hankkeeseen, joka suunnittelee erittäin suuren hiukkasfysiikan tutkimusinfrastruktuurin rakentamista Eurooppaan. Pyhäsalmen kaivos on sille erittäin potentiaalinen sijoituspaikka.


title: Oulun Eteläisen instituutti

text: RFMedia-laboratorio on yhteinen CENTRIA Tutkimuksen ja kehityksen kanssa. Laboratorio toteuttaa yhdessä alueen yritysten ja koulutusorganisaatioiden langattoman tiedonsiirron ja digitaalisen median tutkimus- ja kehitystoimintaa. Laboratorion tutkimuskohteita ovat digitaalinen holografia, langaton tiedonsiirto sekä digitaalinen media.


title: Oulun Eteläisen instituutti

text: Tulevaisuuden tuotantoteknologiat -tutkimusryhmä keskittyy tutkimuksessaan levymäisen materiaalin tuotteeksi jalostamisen tekniikoihin ja menetelmiin. Tutkimusalueita ovat mm. laser- ja laseravusteiset prosessit, ultralujat materiaalit ja niiden konepajakäyttäytyminen, ohutlevytuotteiden valmistustekniikka, muovaus. Pääosa ryhmän tutkijoista toimii Nivalassa ELME Studiossa ja loput Oulussa yliopiston kampuksella konetekniikan osastolla.


title: Oulun Eteläisen instituutti

text: Mikroyrittäjyyden tutkimusryhmä on perustettu syksyllä 2011. Tutkimusryhmän keskeiset tutkimusteemat liittyvät alueelliseen yrittäjyysilmaston kehittämiseen, yrityksen kasvun tukemiseen, kansainvälistymisen edistämiseen, rahoitus- ja kannustejärjestelmiin, harvaan asutun alueen liiketoimintaympäristön ymmärtämiseen sekä tutkimus-, kehitys- ja innovaatiotoiminnan tukemiseen.


title: Oulun Eteläisen instituutti

text:
Oulun yliopiston Raahen toimipisteessä tehdään soveltavaa tieto- ja viestintäteknologian (ICT) tutkimusta eri toimialoilla. Raahen toimipiste organisoi yliopistollista tutkimusta ja kehittämistoimintaa Raahen seutukunnan alueella myös muuten sekä osallistuu Raahessa toimivan Pehr Brahe -ICT-keskuksen tutkimusyhteistyöhön.
Oulun Eteläisen instituutin tehtävänä on edistää yliopistollista tutkimusta, koulutusta ja kehittämistoimintaa omalla toiminta-alueellaan. Toiminnan tavoitteena on kehittää merkittävästi Oulun Eteläisen alueen innovaatioympäristöä ja elinkeinoelämää vahvistamalla kansainvälisyyttä, TKI-toimintaa ja osaamista.


title: Oulun Eteläisen instituutti

text: Teknologiakasvatuksen täydennyskoulutus kehittää opettajien valmiuksia teknologiaopetuksen antamiseen erityisesti peruskoulussa ja toisella asteella, mutta myös korkea-asteella.


title: Oulun Eteläisen instituutti

text: Oulun Eteläisen instituutti suunnittelee yliopistollisia koulutuksia. Esiselvityksiä ja koulutustarveselvityksiä voidaan tehdä yhdessä esimerkiksi yritysten, kauppakamariosastojen ja yrittäjäjärjestöjen kanssa. Se voi suunnitella koulutusohjelmien sisältöä yhteistyössä tiedekuntien ja ainelaitosten kanssa sekä huolehtia rahoituksen hakemisesta koulutushankkeille.


title: Oulun Eteläisen instituutti

text: Oulun Eteläisen instituutti tarjoaa maksuttomia palveluja yliopisto-opiskelijoille. Tarjolla on lisätietoja etäopiskelumahdollisuuksista Oulun Eteläisen alueella ja pysähdyksissä olevien opintojen jatkamiseen liittyvää neuvontaa. Lisäksi on mahdollisuus osallistua gradupiiriin ja tenttiä yliopisto-opintoihin liittyviä kursseja, mikäli oma ainelaitos hyväksyy etätenttien suorittamisen.


title: Rudbeckius

text: Rudbeck tai Rudbeckius voi viitata seuraaviin henkilöihin:


title: Nikolai Rumjantsev

text: Nikolai Petrovitš Rumjantsev (1754–1826) oli venäläinen valtiomies. Hän oli maan ulkoministeri vuodesta 1808 ja oli toisena Venäjän valtuutettuna solmimassa Haminan rauhaa 1809. Hän oli vuosina 1810–1812 Venäjän valtakunnanneuvoston puheenjohtaja.


title: Nikolai Rumjantsev

text: Rumjantsev kuului varakkaaseen aatelissukuun. Hänen isänsä oli sotamarsalkka Pjotr Rumjantsev. Isältään Nikolai peri Länsi-Venäjällä Homelin ydinkeskustassa olevan palatsin, jota hänen aikanaan vähitellen täydennettiin ja kehitettiin. Hän opiskeli 1770-luvulla Leidenin yliopistossa ja pyrki myöhemmin diplomaattina rakentamaan kulttuurisuhteita Venäjän ja Länsi-Euroopan välille. Hän myös keräsi suuren kokoelman muinaisesineitä, käsikirjoituksia ja kirjoja, joiden pohjalle perustettiin Rumjantsevin museo ja kirjasto. Hänen kirjastonsa toimi myöhemmin Lenin nimelle omistettuna ja on nykyisin Moskovassa Venäjän valtionkirjaston yhteydessä ja muut kokoelmat useissa museoissa.


title: Nikolai Rumjantsev

text: Rumjantsev oli ensimmäinen Venäjän valtakunnanneuvoston puheenjohtaja. Hänen kautensa jäi kuitenkin lyhyeksi, sillä hän ei hyväksynyt keisari Aleksanteri I:n Ranskan-politiikkaa ja erosi vuonna 1812. Rumjantsevin kulttuuritoiminta ulottui myös Suomeen: hän rahoitti Gustaf Renvallin sanakirjan ja antoi taloudellista tukea myös A. J. Sjögrenille.


title: Megan Hilty

text: Megan Kathleen Hilty (s. 29. maaliskuuta 1981) on yhdysvaltalainen näyttelijä ja laulaja. Hän on tullut tunnetuksi muun muassa televisiosarjoista "Smash" (2012–2013) ja "Sean Saves the World" (2013–2014) sekä Broadway-musikaaleista "Wicked" (2005–2006) ja "9 to 5" (2009).


title: Megan Hilty

text: Vuonna 2005 Hilty sai Glindan roolin Broadway-musikaalista "Wicked", jossa hän näytteli toukokuuhun 2006 asti. Hilty näytteli roolia myös Pohjois-Amerikan kiertueella samana vuonna sekä Los Angelesin tuotannossa vuosina 2007–2009.


title: Megan Hilty

text: Vuonna 2009 Hilty esitti Doralee Rhodesia uudessa Broadway-musikaalissa "9 to 5". Hilty osallistui myös musikaalin suunnittelemiseen.


title: Megan Hilty

text: Hilty on kertonut hakeutuneensa televisiorooleihin saadakseen lisää näkyvyyttä, koska moniin teatterirooleihin halutaan tunnettu nimi. Hilty teki vierailurooleja muun muassa televisiosarjoissa "Täydelliset naiset", "Bones" ja "Melissa & Joey". Vuonna 2011 Hilty sai roolin NBC-kanavan musikaalidraamasarjasta "Smash". Hiltyn roolihahmo on Broadway-konkari Ivy Lynn, joka tavoittelee Marilyn Monroen roolia uudessa musikaalissa "Bombshell". Sarjan tuottajat halusivat rooliin nimenomaan Hiltyn; Hilty oli aiemmin työskennellyt NBC-kanavaa johtavan Robert Greenblattin kanssa musikaalissa "9 to 5". Hilty on sanonut olevansa otettu siitä, että saa olla mukana sarjassa edustamassa teatteriyhteisöä. "Smash"-sarjaa esitettiin kahden kauden verran vuosina 2012–2013.


title: Megan Hilty

text: "Smash"-sarjan päätyttyä Hilty sai roolin uudesta komediasarjasta "Sean Saves the World", jonka esittäminen alkoi syyskuussa 2013.


title: Megan Hilty

text: Keväällä 2012 Hilty näytteli "Herrat pitävät vaaleaveriköistä" -näytelmässä Lorelei Leetä, jota Marilyn Monroe oli aikoinaan esittänyt samannimisessä elokuvassa. New York Timesin arvostelussa Hiltyn roolisuoritus arvioitiin paremmaksi kuin Monroen.


title: Megan Hilty

text: Hiltyn ensimmäinen sooloalbumi "It Happens All the Time" julkaistiin 12. maaliskuuta 2013.


title: Megan Hilty

text: Hilty meni naimisiin Brian Gallagherin kanssa Las Vegasissa 2. marraskuuta 2013.


title: Ruokovirta

text: Ruokovirta on Maaninganjärven ja Ruokoveden välinen kanava Maaningalla, Iisalmen–Kuopion väylällä. Kanava on rakennettu 1878–1879. Sen pituus on 370 metriä, sulun pituus 36,8 metriä, syväys 1,2 metriä.


title: Ruokovirta

text: Sen viereen valmistui 1965 Hyvärinvirran avokanava, jolle liikenne Ruokovirran kanavalta siirtyi.


title: Vihtori Alava

text: Vihtori Alava, ent. "Forsberg" (23. syyskuuta 1870 Virolahti – 5. huhtikuuta 1935 Helsinki) oli suomalainen kielitieteilijä, joka tutki suomalais-ugrilaisia kieliä ja kansanrunoutta.


title: Vihtori Alava

text: Alava oli kotoisin Virolahdelta. Hänen isänsä oli maanviljelijä ja majatalonpitäjä. Jo koulupoikana Alava innostui keräämään kansanrunoutta kotiseudullaan ja kauempanakin. Ylioppilaaksi päästyään 1890 hän jatkoi harrastustaan, joka johti tutkimaan kansan elämää, varsinkin sen henkistä perinnettä.


title: Vihtori Alava

text: Alava aloitti kansantietouden keruun Länsi-Inkerissa kesällä 1891. Tältä matkalta Alava sai kootuksi runoja ja loitsuja seka taikoja ja satuja kaikkiaan 1 541 numeroa. Tämän jälkeen hän teki tutkimusmatkansa Inkeriin vuosina 1892 (Kurkolanniemi), 1894 (Pohjois-Inkeri), 1897 (Narvusi ja Kattila) ja 1901 (Länsi- ja Keski-Inkeri). Koottuja kansanrunoja on painettu "Suomen kansan vanhat runot" -teossarjaan, pelkästään länsi-inkeriläisiä runoja on siinä lähes 400 sivua, ne hän on itse toimittanut julkisuuteen vuonna 1916. Vuonna 1895 hän teki matkan Tverin Karjalaan.


title: Vihtori Alava

text: Inkeriläisten kansantietoutta kootessaan Alavalla oli aikomus ryhtyä selvittämään sitä tutkimuksissaan, mutta muut tehtävät tulivat esteeksi ja näin hänen oli luovuttava tiedemiehen tutkimuksista. Elämänuransa aikana hän toimi muun muassa opettajana, kanslistina, liikemiehenä, viimeksi kirjanpitäjänä kuolemaansa asti. Sanomalehtimiehenä Alava toimitti helsinkiläisiä "Talonpojan Lehteä" ja "Maalaista" (1906–1907).


title: Johannes Ruths

text: Johannes Ruths (1879–1935) oli ruotsalainen insinööri. Hän keksi höyryakkumulaattorin. Ruths toimi myös Suomessa lyhyen aikaa. Hän oli 1914–1916 Kouvolassa Kymi Oy:n varatoimitusjohtaja ja tekninen johtaja.


title: NHL-kausi 1955–1956

text: NHL-kausi 1955–1956 oli National Hockey Leaguen historian 39. kausi. Sen aikana kuusi NHL-joukkuetta pelasi kukin 70 runkosarjaottelua. Stanley Cupin voitti Montreal Canadiens, joka kukisti finaalisarjassa Detroit Red Wingsin otteluvoitoin 4–1. Kyseessä oli NHL:n olemassaolon aikana Canadiensin seitsemäs ja seuran koko historian kahdeksas Stanley Cup -mestaruus.


title: NHL-kausi 1955–1956

text: Runkosarjan piste- ja maalipörssin, Art Ross Trophyn sekä Hart Trophyn voitti Montreal Canadiensia edustanut Jean Béliveau. Hän keräsi pelaamissaan 70 ottelussa kaikkiaan 88 tehopistettä, joista 47 oli maaleja ja 41 syöttöpisteitä. Béliveau oli myös pudotuspelien pistepörssin ykkönen tehtyään 10 pudotuspeliottelussa 19 tehopistettä, joista 12 oli maaleja ja 7 maaliin johtaneita syöttöjä.


title: NHL-kausi 1955–1956

text: Parhaalle puolustajalle jaettava Norris-palkinto annettiin toisen kerran peräkkäin Canadiensissa pelanneelle Doug Harveylle. Parhaan tulokkaan Calder Memorial Trophyn puolestaan sai Detroit Red Wingsin Glenn Hall.


title: NHL-kausi 1955–1956

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1955–1956

text:
"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"

"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


Jääkiekon 3. divisioonan maailmanmestaruuskilpailut 2014 pelattiin keväällä 2014 Luxemburgissa. Turnauksen voittaja Bulgaria nousi seuraavaksi vuodeksi 2. divisioonaan. Ottelut


title: Jurassic Park: The Game

text: Jurassic Park: The Game on Telltale Gamesin kehittämä ja julkaisema "Jurassic Park" -elokuvan jälkeisiin tapahtumiin perustuva seikkailu- ja roolipeli. Peli julkaistiin Microsoft Windowsille, OS X:lle, iOS:lle, PlayStation Networkissa ja Xbox 360:lle vuonna 2011. Pelin päähenkilönä toimii ensimmäisestä "Jurassic Park" -elokuvasta ja -kirjasta tuttu Gerry Harding ja tämän tytär Jessica. Pelissä nähdään uusia hahmoja ja dinosauruksia.


title: Jurassic Park: The Game

text: Salakuljettajat ihmettelevät miksei Dennis Nedry (ensimmäisestä "Jurassic Park" -elokuvasta) ole tuonut lähetystään perille. Miles Chadwick ja Nima Cruz lähtevät etsimään miestä ja löytävät tämän kuolleena autostaan. Dilophosaurus-lauma hyökkää kaksikon kimppuun ja Miles kuolee. Nima pääsee pakoon, mutta myrkyllinen Troodon ehtii purra häntä. Gerry Harding ja tämän tytär pelastavat Niman.


title: Jurassic Park: The Game

text: Gerry vie Niman saaren vierailukeskukseen ja hoitaa tämän kuntoon. Tyrannosaurus Rexin hyökätessä Nima jopa auttaa Gerryä suojelemaan Jessicaa pedolta. Myöhemmin saarelle saapuu kolme palkkasoturia (William "Billy" Yoder, Oscar Morales ja Daniel Cafaro) etsimään elossa olevia. Soturit pelastavat Gerryn tyttäreineen ja pidättävät Niman.


title: Jurassic Park: The Game

text: Matka jatkuu kohti saarella asuvaa tri. Laura Sorkinin ja tämän apurin David Pankitin majapaikkaa. David on kuollut, mutta tri. Sorkin löytyy. Nima yrittää paeta helikopterilla, jolloin se tekee pakkolaskun maahan.


title: Jurassic Park: The Game

text: Ryhmä pakenee Velociraptoreilta saaren huoltotunneleihin, johon he jäävät myös jumiin. Oscar saa surmansa, mutta muut onnistuvat pakenemaan. Heille selviää, että Nimaa purrut Troodon on tehnyt pesän tunneleihin ja samalla tappanut lentäjä Daniel Cafaron.


title: Jurassic Park: The Game

text: Elossa olevat pakenevat suurelle vesialtaalle, jossa pidetään valtavaa Tylosaurusta. Tylosaurus saa tri. Sorkinin saaliikseen ja samalla Billy Yoder nappaa Nimalla olleen partavaahto-purkin, jossa Nedryn varastamat alkiot ovat. Yoder pakenee paikalta, mutta Gerry, Nima ja Jessica löytävät tien ulos sukeltamalla vesialtaaseen itse ja uimalla viemäreihin.


title: Jurassic Park: The Game

text: Kolmikko törmää Yoderiin satamalla, jonne myös T.rex on saapunut. Rex tappaa Yoderin ja myös ehkä Niman (riippuu siitä haluaako pelaaja pelastaa alkiot vai Jessican). Pelin loputtua kuitenkin Gerry ja Jessica (sekä vaihtoehtoisesti myös Nima) lähtevät saarelta satamassa olleella veneellä.


title: Niklas Seppänen

text: Niklas Seppänen (s. 30. kesäkuuta 1993) on helsinkiläissyntyinen lentopalloilija. Hän pelasi kotimaisessa lentopallon Mestaruusliigassa kaudet 2011-2014 ja Ranskassa kaudet 2014-17. Kaudella 2017-18 Seppänen urakoi Valko-Venäjän pääsarjassa Stroitel Minskissä.


title: Niklas Seppänen

text: Seppänen voitti Ranskan B-liigan vuonna 2016 Nice VB:n riveissä ja siirtyi sen jälkeen maan ylimmälle sarjatasolle pelaten suurimman osan kaudesta Narbonne Volleyn riveissä. Ennen Ranskan liigan pudotuspelien alkua hän kuitenkin siirtyi Narbonnesta kärkijoukkue Toursiin.


title: Niklas Seppänen

text: Seppänen pelasi ensimmäiset miesten maaottelunsa kesällä 2013. Hän on pelannut kolmesti EM-lopputurnauksessa (2013, 2015, 2017) ja kertaalleen MM-lopputurnauksessa. Nuorten maajoukkueessa Seppänen pelasi aikoinaan 91-syntyneiden ja 93-syntyneiden ikäryhmissä ja esiintyi kahdesti EM-kisoissa.


title: Niklas Seppänen

text: Seppänen valittiin vuoden tulokkaaksi Mestaruusliigassa kaudella 2013-14 sekä myös tähdistökentällisen toiseksi yleispelaajaksi. Hän on muun muassa saavuttanut urallaan SM-hopeaa ja Suomen Cupin kultaa junioreissa kerättyjen SM-mitalien lisäksi.


title: Niklas Seppänen

text: Seppänen aloitti uransa Helsingin Puma Volleyssa. Hän voitti juniorisarjoissa muun muassa B-poikien SM-kultaa Järvenpään Blues Volleyn riveissä. Juniorivuosinaan Seppänen oli ikäluokkansa parhaimmistoa: hän esiintyi muun muassa kahta vuotta vanhempien poikien maajoukkueessa.


title: Niklas Seppänen

text: Nuorten vuonna 1993-1994-syntyineiden maajoukkueessa Seppänen pelasi kaksi kertaa ikäluokkansa EM-lopputurnauksessa. Vuoden 2012 nuorten EM-lopputurnauksessa hän oli neljänneksi paras pisteiden tekijä ja yhdeksänneksi paras syöttäjä.


title: Niklas Seppänen

text: Seppänen debytoi 15-vuotiaana lentopallon miesten 1-sarjassa kaudella 2008-09. Hän pelasi ensimmäisen kautensa 1-sarjassa Kuortaneen urheilulukion eli nuorten maajoukkueen riveissä. Seuraavat kaksi kautta Seppänen vietti Korson Vedon riveissä.


title: Niklas Seppänen

text: Seppänen teki pääsarjadebyyttinsä kaudella 2011-12 liiganousija Korson Vedon väreissä. Jo liigadebyyttikaudellaan Seppänen osoitti kykenevänsä kantamaan vastuuta KoVen avausseitsikossa. Toisella liigakaudellaan nuori lahjakkuus ylsi pistepörssin kuudenneksi, myös hyökkäyspisteissä hän oli kuudes. Tehotilastossa Seppänen oli neljäs ja vastaanottotilastossa 11. tarkin. Seppänen valittiin kauden 2012-13 aikana kertaalleen kuukauden liigapelaajaksi. Kuukauden tähdistökentälliseen hänet nostettiin kahdesti.


title: Niklas Seppänen

text: Kaudeksi 2013–2014 Seppänen allekirjoitti sopimuksen hallitsevaan Suomen mestariin Kokkolan Tiikereihin. Uudessa seurassaan Seppänen joutui kilpailemaan peliajasta huomattavasti häntä meritoituneempien yleispelaajien kanssa. Tästä huolimatta Seppänen pelasi Tiikereiden avauksessa läpi kauden. Hän voitti Tiikereissä Suomen Cupin ja SM-hopeaa. Lisäksi Seppänen pelasi uransa ensimmäiset ottelut Euroopan Cupeissa.


title: Niklas Seppänen

text: Kaudella 2014-15 Seppänen pelasi uransa ensimmäisen ulkomaalaiskauden Ranskan pääsarjassa eli Pro A1-liigassa. Seppäsen edustama Tourcoing Lille oli liigan heittopusseja ja putosi kauden päätyttyä takaisin sarjaporrasta alemmas, mutta suomalaislaiturille kausi oli menestys: Seppänen oli Tourcoingin paras pistemies kaudella ja Ranskan liigan pistepörssissäkin 14. Kauden viimeisiä otteluita haittasi kuitenkin myöhemmin Suomessa todettu säären rasitusvamma, jonka vuoksi Seppänen jätti kesän 2015 maajoukkuepelit välistä. Hän palasi maajoukkuepaitaan syksyn 2015 EM-kisoissa.


title: Niklas Seppänen

text: Lillen tarjoamaan jatkosopimukseen Seppänen ei tarttunut, vaan solmi vuoden mittaisen pestin nizzalaisen Nice VB:n kanssa. Nice sijoittui Pro B-liigan runkosarjassa kolmanneksi, ja Seppäsen iskemät 289 pistettä runkosarjassa toivat hänelle 10. sijan. Nice VB:n sisäisen pistepörssin Seppänen voitti. Pudotuspeleissä Seppänen iski sekä välierissä että finaaliottelussa joukkueensa suurimmat pistelukemat ja johdatti Nicen Ranskan B-liigan voittoon ja sarjanousuun A-liigaan. Hänet valittiin myös loppuottelun arvokkaimmaksi pelaajaksi eli MVP:ksi.


title: Niklas Seppänen

text: Kauden 2016-17 Seppänen aloitti ranskalaisseura Narbonne Volleyn riveissä. Huolimatta suomalaislaiturin vahvoista otteista Narbonne valahti jo alkukaudesta Ranskan liigan häntäpäähän. Laiturin seura vaihtui ennen runkosarjan päätöskierroksia, kun kun ranskalainen huippuseura Tours osti Narbonnen tehokkaimman pistemiehen. Runkosarjan kolmannelta paikalta pudotuspeleihin lähteneen Toursin kausi päättyi yllättäen puolivälieriin. Eurokentillä Tours juhli CEV Cupin voittoa. Seppänen ei kuitenkaan voinut edustaa CEV Cupissa Toursia, sillä hän siirtyi seuraansa vasta maaliskuussa.


title: Niklas Seppänen

text: Seppänen siirtyy kaudeksi 2017-18 Valko-Venäjälle Stroitel Minskiin, jonka riveissä hän voitti liigan hopean lisäksi Valko-Venäjän Cupin ja SuperCupin mestaruuden sekä CEV:n Challenge Cupissa 16 parhaan joukkoon. Kauden päätteeksi Seppänen palkittiin sarjan parhaimpana hyökkääjänä.


title: Niklas Seppänen

text: Seppänen valittiin Suomen lentopallomaajoukkueen leiriryhmään jo Mauro Berruton aikakaudella kesällä 2010. Tuolloin vielä 1-sarjassa pelannut 17-vuotias Seppänen ei kuitenkaan saanut tililleen yhtään maaottelua.


title: Niklas Seppänen

text: Uudelleen valituksi tuleminen tapahtui keväällä 2013, ja Seppänen nostettiin Maailmanliigan-otteluihin mukaan. Hän sai maajoukkueessa numerokseen pelinumeron kuusi, jota kantoi aiemmin maajoukkueen pitkäaikainen kapteeni, maan menestynein mieslentopalloilija Tuomas Sammelvuo. Uransa ensimmäisen maaottelunsa Seppänen pelasi toukokuussa 2013 harjoitusottelussa Tshekkiä vastaan. Muutamaa viikkoa myöhemmin hän debytoi Maailmanliigassa. Samana päivänä, kesäkuun ensimmäisenä, hän pääsi ylioppilaaksi. Seppänen lakitettiin yllättäen ottelun kolmannen erän tauolla. Kun ylioppilas oli saanut valita maaottelun ja yo-juhlien välillä, hän oli päättänyt jättää juhlat pitämättä ja pelata maaottelussa. Neljännessä erässä tuore ylioppilas pääsi tosisoimiin ja nousi joukkueensa parhaimmaksi pelaajaksi ottelussa. Hän keräsi ottelussa lopulta yhdeksän pistettä.